
POEZIILE VECHI ȘI NOI ALE 
D-LUI DIMITRIE BOLINTINEANU 
(1855) 


MOARTEA LUI MIHAI VITEAZUL 
Lui C. Negri 


Pe câmpia Turzii, pe un verde plai, 
Tabără ostirea marelui Mihai. 

Acolo, în cortu-i, domnul se gândeşte: 
Fericirea tării inima-i răpește. 

Are-o presimtire ce l-a turburat 

Și pe mâna-i mândră capul a plecat. 

In deşert speranța inima-i răsfață; 
Lacrămile udă gânditoarea-i față. 
Înaintea celor ce îl oculea, 

Cu o mantă d-aur el se ascundea. 

Către căpitanii ce îl încungioară: 

— "Dragii mei! lertaţi-mi astă lăcrămioară! 
E o slăbiciune de care rosesc 

Toti câți au un suflet tare, bărbătesc. 
Însă sunt minute când natura cere 

De la cel mai tare partea-i de durere... 
Astăzi poci să număr mai la nouă ani 
De când noi ne batem cu atati dușmani. 


Este-adevărat, am făcut, în lume, 
Neamului acesta cel mai mare nume. 
Însă ce-i mărirea fără de folos? 

Ceea ce-i în noapte focul mincinos! 
Singură mărirea nu-i destulătoare, 

Nu voi foc de stele, ci voi foc de soare. 
Câte mii de inimi moartea n-a-nghețat? 
Și în câte case dorul n-a intrat? 

Tara este-n lacrămi și se pustiește. 
Floarea tinerimei câmpul învăleşte. 

Şi în raza slavii unde strălucim, 

Văz, pe nesimţite noi ne mistuim! 
Astăzi lupta noastra orice luptă curmă; 
Ea va fi lovirea cea mai de pe urmă. 
Astăzi este timpul ca să isprăvim. 

Sau români ne perdem, sau români trăim!” 


Astfel le vorbeste... Dar dvi soli sosiră. 
Doi trimisi ai Bastei. Capii toti ieşiră. 


一 "Basta vă trimite? Spuneţi ce doreste! 
Basta, iarăşi Basta!... nu mai isprăvește!” 
— "Ce doreşte? zice unul din călăi, 

Basta poruncește la vasalii săi!” 

— "Să porneşti îndată banda ta în țară!” 
Îi răspunse celălalt cu o vorb-amară. 

—" Mergeţi, zise domnul, l-al vostru stăpân! 
Spuneti-i că nu e încă un român 

Care să dea arma pân-a nu se bate! 

De-i bărbat, aice vie a combate!” 

— "Este timp!... şopteste un ucigător. 
Celălalt trage iute palosul uşor 

Şi c-o lovitură repede şi tare 

Il împlăntă-n sânul eroului mare. 


Căpitanii iute sar, mi-l înconjor, 

Dar Mihai le zice: "Fratilor, eu mor... 
Spuneţi doamnei mele să nu se mâhnească 
Şi-n iubirea țărei fiii mei să-i crească. 
Când vor fi în vârstă, să le spuie ea 

Că nu voi răzbună pentru moartea mea; 
Numai pentru țară şi neatârnare 

Sânul lor să simtă sântă răzbunare! 
lară voi, tovarăși, mie îmi Jurati 
Niciodată mâna cu strein să daţi!” 

La aceste vorbe cade-ntr-al său sânge. 
Toat-a lui ostire cu durere-l plânge. 
Apele pe cale stau şi se opresc; 
Paserile-n aer triste ciripesc. 

Moartea cu-a ei mână faţa lui atinge; 
Inima-i îngheaţă, vorba i se stinge. 

lar viata-i mândră zboară către nori, 
Ca mirosul dulce unei stinse flori. 


(1852) 

LEGENDE ISTORICE 


CEA DE PE URMĂ NOAPTE A LUI 
MIHAI CEL MARE 


Ca un glob de aur luna strălucea 

Şi pe-o vale verde oștile dormea; 

Dar pe-un vârf de munte stă Mihai la masă 
Si pe dalba-i mână fruntea lui se lasă; 
Stă în capul mesei între căpitani 

Și recheamă dulce tinerii săi ani. 
Viaţa noastră trece ca suava rouă 
Când speranţa dulce ne surâde nouă. 
Astfel astă dată viața lor cura!; 
Cugetele triste nu-i mai turbura; 
Luna varsă raze dulci Si argintoase; 
Austrul le suflă coamele pletoase; 
Căpitanii toarnă prin pahare vin 

Și în sănătate lui Mihai închin. 

Dar Mihai se scoală şi le mulțumește 


1 Cura (a)- a curge. 

Și, luând paharul, astfel le vorbeşte: 
— Nu vă urez viață, căpitanii mei! 
Dimpotrivă, moarte, iată ce vă cei! 
Ce e viața noastră în sclavie oare? 
Noapte fără stele, ziuă fără soare. 
Cei ce rabdă jugul şi-a trăi mai vor 
Merită să-l poarte spre ruşinea lor! 
Sufletul lor nu e mai presus de fierul 
Ce le-ncinge brațul, iau de martur cerul! 
Dar românul nu va! câmpuri fără flori, 
Zile lungi şi triste fără sărbători. 

Astfel e vulturul ce pe piscuri zboară: 
Aripile taie-i, că ar vrea să moară! 
Astfel e românul și român sunt eu 

Şi sub jugul barbar nu plec capul meu2. 


PREDA BUZESCU 


De trei zile lupta n-a mai încetat, 
Și tătarul pare c-a înaintat. 

Dar Buzescu Preda vede cu durere 
Floarea României ce pe vale piere. 
Trece înainte pe un cal în joc 


| Va- vrea. 

2 Această legendă istorică, scrisă la Paris, în 1846, a inspirat un tablou 
机 Theodor Aman. Cum menţionează o notă din ed. 1865, Mihai 
iteazul "fuse eroul ce poetul Dim. Bolintineanu cântă mai cu simpatie”. 
Ca ministru al instrucţiunii și cultelor, poetul a cerut și a obținut de la 
Adunare un credit pentru ridicarea la București a unei statui a voievodului 
şi pentru aducerea capului acestuia de la Mănăstirea Dealului în capitală. 
sorii lui Bolintineanu la minister nu i-au realizat proiectul decât 
ri ari și cu întârziere. Statuia lui Mihai Viteazul a fost dezvelită în 

iata Universităţii abia în 1874. 

Ce vărsa din ochii-i flacăre de foc; 
Strigă cu tărie cetelor zdrobite 

Ce la plasu-i mândru se întorc uimite. 
lată că nepotul hanului tătar 

Trece pe-un sălbatec, ager armăsar; 
Unde se arată pe întinsa vale, 

Prin oștirea noastră își deschide cale. 
Iar Buzescu Preda, cum îl întâlni, 

Îi eşi-nainte și-astfel îi vorbi: 

— Dacă nu şi-e frică Si-ai credință-n tine, 
O, tătare! vino să te baţi cu mine! 


Ei descalecară atunci amândoi, 

Și se iau la luptă ca doi juni eroi, 
Ochii tuturora cată cu mirare 

La Buzescu Preda și tătarul mare. 
Ei se bat la raza stelei cei de foc, 
Flacările-i albe pe-a lor zale joc. 
Vântul răcoreşte fruntea lor udată, 
Şi mânia dulce sufletul le-mbată. 

Ei se bat în spade - spadele se frâng; 
Şi se iau la braţe - se smucesc, se strâng; 
Când tătarul scoate 0 secure mică 

Și lovind pe Preda pavăza îi strică; 
Dar el cu măciuca astfel îl lovi, 
Încât de o dată căzu si muri. 


lar după aceasta, oastea românească 
Pleacă şi învinge hoarda tătărască.] 


l Lupta evocată a avut loc în ziua de 16 ianuarie 1595, la Stăneşti, lângă 
Giurgiu: "Buzeștii, mai căpătând ajutor de oaste de la Mihai, le ieşiră 
în întâmpinare [tătarilor] şi se loviră de faţă, duminică, 16 ianuarie (stil 
nou), dând vitejește într-înșii, îi biruiră si pe mulți aşternură la pământ, 
îi prind sau se predau ci înșiși; o parte numai scapă cu fuga spre hanul; 

MUMA LUI ȘTEFAN CEL MARE 
I 


Pe o stâncă neagră, într-un vechi castel, 
Unde cură-n vale un râu mititel, 
Plânge şi suspină tânără domniță 
Dulce si suavă ca o garofiţă, 

Căci în bătălie soțul ei dorit 

A plecat cu oastea şi n-a mai venit. 
Ochii săi albaștri ard în lacrimele 
Cum lucesc în rouă două viorele; 
Buclele-i de aur cad pe albu-i sân; 
Rozele Si crinii pe faţă-i se-ngân. 

Însă doamna soacră lângă ea veghează 
Și cu dulci cuvinte o îmbărbătează. 


II 


Un orologiu sună noaptea jumătate, 

În castel în poartă oare cine bate? 

— Eu sunt, bună maică, fiul tău dorit; 

Eu, și de la oaste, mă întorc rănit. 

Soarta noastră fuse crudă astă dată: 

Mica mea oştire fuge sfărâmată. 

Dar deschideţi poarta... Turcii mă-ncongior... 
Vântul suflă rece... ranele mă dor! 


însuși nepotul hanului pieri această luptă” (N. Bălcescu, Istoria românilor 
sub Mihai-Vodă Viteazul ). Preda Buzescu si frații săi Radu și Stroe au 
fost bravi comandanţi de oști ai lui Mihai Viteazul. 

Tânără domniţă la fereastră sare. 

— Ce faci tu copilă? zice doamna mare. 
Apoi ea la poartă atunci a ieșit 

Și-n tăcerea nopții astfel a vorbit: 

— Ce spui tu, streine? Ștefan e departe; 
Bratul său prin taberi mii de morți împarte, 
Eu sunt a sa mumă; el e fiul meu; 

De ești tu acela, nu-ți sunt mumă eu! 
Însă dacă cerul, vrând să-ngreuieze 
Anii vietei mele şi să mă-ntristeze, 
Nobilul său suflet astfel l-a schimbat, 
Dacă tu ești Ștefan cu adevărat, 

Apoi tu aice fără biruință 

Nu poţi ca să intri cu a mea voință. 
Du-te la oştire! pentru țară mori! 

Și-ţi va fi mormântul coronat cu flori! 


III 


Ștefan se întoarce şi din cornu-i sună, 
Oastea lui zdrobită de prin văi adună. 
Lupta iar începe... dușmanii zdrobiți 
Cad ca niste spice, de securi loviți. 


Împrejurarea este povestită în a patra legendă din O samă de cuvinte de 
Ion Neculce: "Stefan-Vodi cel Bun, bătându-l turcii la Războieni, au 
mărsu să între în Cetatea Neamtului. Si fiind mumă-sa în cetate, nu l-au 
lăsat să între și i-au dzis că pasirea în cuibul său nu piere. Ce să ducă 
sus, să strângă oaste, că izbânda va fi a lui. Şi aș€ pe cuvântul mâne-sa, 
s-au dus în sus și au strâns oaste”. 

FERENTARULI! 


(Fragment dintr-un marş vechi) 


Nu e nici mândria, nu e nici mulțimea 
Care în batalii încunun oștimea; 

Nu e nici noroc. 
Cela ce se bate pentru neatârnare 
Are zece brațe, zece inimi are, 

Inime de foc. 


Roşiorul? mândru și frumos ca crinul 
Când pe mal s-arată tremură Vidinul 
La vederea sa. 
Face de se miră toată arăpimea, 
Ieniceri, spabhiii” şi arnăuțimea 
Şi-i strigă: ura! 


Ferentarul ager si cu lungă chică, 
Intră în ostime fără nici o frică, 
Tare ca un leu. 
lute ca săgeata tabăra străbate, 
Bate zece singur, cincisprezece bate: 
"Ferentar sunt eu!” 


Astfel ferentarul ştie ca să moară: 
Pentru țara dragă, pentru soțioară 
Cine n-ar muri? 


1  Ferenrar - soldat din pedestrimea uşoară în oastea din țările românești. 
2 Royior - cavalerist de elită în vechea armată română 

3 E see cavalerist otoman 

4  Arnăuțime - corp de mercenari albanezi în armata otomană. 


Unul ca acela blestemat să fie! 
Nimeni să nu-l plângă, nimeni să nu-l ştie 
Când el va pieri!... 


Junele fecioare, tineri luptători, 
Pe mormântul nostru vor culege flori!... 


FATA DE LA COZIA 


Trâmbiţa răsună sus pe coasta verde; 
Armia lui Țepeș printre brazi se pierde. 
— lată! strig vitejii, mândru căpitan 
Ce-a ucis cu mâna-i pașa musulman! 


Domnul îl sărută și cu bucurie: 

— Spune-mi, vrei tu aur, ranguri sau soţie? 
Dacă vrei avere, da-ţi-voi cât vrei vrea; 
Dacă vrei soţie, da-ţi-voi fata mea! 


— Doamne! nu voi aur, nici onori deşarte, 
N-am venit în lupte să-mi trag așa parte; 
Plângerile ţărei bratul mi-a-narmat; 
Pentru-a ei scăpare astăzi m-am luptat. 
lar de este vorba să-mi dai soţioară, 

Află că eu însumi sunt o fetișoară! 

La aceste vorbe junele frumos 

Coiful își aruncă, păru-i cade-undos. 
Toată adunarea vede cu răpire 

O fetiţă dulce ca o fericire. 

Domnul se răpește! de mândrețea ei. 


1 


Răpi (a) - a fermeca. 

— Care din boierii-mi vrei bărbat să iei? 
— Doamne, zise fata, vrei să fiu soție 
Unui din ostașii care-mi place mie? 

Toţi sunt bravi la luptă, nu mă îndoiesc; 
Însă pe-al meu mire voi să îl iubesc. 


Domnul fiu s-aruncă l-ale ei picioare 
Şi cu o vorbire dulce rugătoare: 

— Fii a mea domniță, şi îţi jur pe cer 
Pentru tine-n lume să trăiesc, să pier! 


La aceste vorbe tânăra fecioară, 
Rumenind la faţă ca o rozişoară: 

— Dacă vrei iubirea-mi să o dobândesti, 
Pentru țară, doamne, să mori, să trăieşti! 


UN OSTAȘ ROMÂN ÎNCHIS PESTE DUNĂRE 


Porumbiţă întristată! 

Eu ca tine sunt strein, 
Și-ntr-o țară depărtată 
Tu canti tristă, eu suspin! 


Însă tu ai aripioare, 

Poţi te-ntoarce când vei vrea, 
Iar eu plâng în închisoare 
După dulcea țara mea! 


1 


Această legendă fuse scrisă în Samos. Sujetul e tras dintr-o cronică 
bizantină (n. ed. 1865). 


Tu ai poate-o sorioară 
Ce te cheamă ne-ncetat; 
lar eu am o drăgușoară 
Ce în lacrimi am lăsat. 


Însă tu ai aripioare, 

Poţi te-ntoarce când vei vrea, 
lar eu gem în închisoare 
După mândrulița mea! 


Zboară, pasăre curată! 
Și te-ntoarnă-n țara ta; 
lar eu, floare aruncată 
Pe alt țărm, mă voi usca! 


MIRCEA LA BĂTAIE 


Armia maghiară ţara a-nvălit; 

Soarele, văzând-o, a îngălbenit. 

Dar bătrânul Mircea nu se înspăimântă: 
Cu o mică ceată de voinici s-avântă. 


Nu că el voiește țara a scăpa; 
Ci va să-mplinească datoria sa. 


Unde este timpul cel de bărbăție 
Când murea românul pentr-o datorie? 


Pe un cal ce muşcă spuma în zăbale 
Printre zi și noapte el își face cale. 

— Fraţii mei, vorbeşte falnicul bătrân, 
Dumnezeu voit-a ca să mor român. 

Cel ce a sa viață țărei sale-nchină, 
Piere ca lumina într-a sa lumină. 

Ce e-n viața tarei viaţa unui om? 

Ce e-n primăvară floarea unui pom? 


Ceea ce prin stele este-o stelioară 

Si-n nemărginire un minut ce zboară. 
Șoimul când se vede prins de vânători, 
Spun că își sfăramă cuib și puișori. 

Astfel decât lanţul, braţul să le-ncingă, 
Ce-i român, ce-i nobil, astăzi să se stingă. 


Unde este timpul cel de bărbăţie, 
Când murea românul pentr-o datorie?! 


MIHAI SCĂPÂND STINDARDUL 


Noaptea se întinde şi din geana sa 
Argintoase lacrimi peste flori vărsa. 
Dar setos de lupte, în văi depărtate, 
Un erou în noapte încă se mai bate. 
Singur el se luptă în aceste văi 

Unde mâna mortei a culcat pe-ai săi. 
Dar sub mii de braţe trebuie să cază: 
Trece printre unguri fără ca să-l vază; 
Și stindardul tarei el înfășurând 
Către sân îl strânge înapoi cătând. 

Și în umbra nobtei armăsaru-i zboară 
Ca o-nchipuire albă şi ușoară. 

Spre o apă lată calul s-a-ndreptat; 

De maghiari războinici fuge-nconjurat. 
Luna după dealuri mergând să se culce 
Îi arată calea și-i surâde dulce. 

Cei ce îl preurmă se opresc pe maluri; 
Dar Mihai cu calul se aruncă-n valuri, 
Și de ceea parte singur ajungând 


E] îmbrățișează calu-i spumegând. 


Apoi scoate frâul încă alb de spume, 
Și îi zice: - Liber mergi de-acum în lume!! 


MIRCEA CEL MARE ȘI SOLII 


Într-o sală-ntinsă printre căpitani, 
Stă pe tronu-i Mircea încărcat de ani. 


Astfel printre trestii tinere-nverzite 
Un stejar întinde braţe vestejite, 


Astfel dupe dealuri verzi și numai flori, 
Stă bătrânul munte albit de ninsori. 


Curtea este plină, țara în mişcare: 
Soli trimisi de Poartă vin la adunare. 


Toţi stau jos, mic, mare, tânăr şi bătrân... 
Era nobil omul când era român. 


Mihai Viteazul s-a retras peste o "apă lată” - Mureșul - după ce fusese 
învins de urmata lui Gheorghe Basta la Mirăslău. 

wh 一 


Solii dau firmanul!. Mircea îl citește, 
Apoi, cu mărire, astfel le vorbeşte: 


一 - Padisahul2 vostru, nu mă îndoiesc, 
Va să facă faţa un pământ turcesc: 


Pacea ce-mi propune este o sclavie 
Până ce românul să se bată ştie! 


La aceste vorbe sala-a răsunat; 
Dar un sol îndată vorba a luat: 


— Tu, ce într-această nație creștină, 
Străluceşti ca ziua într-a ta lumină, 


Tu, o doamne, cărui patru țări se-nchin”, 
Allah să te ţie, dar ești un hain“! 


În murmură surdă vorbele-i se-neacă; 
Cavalerii trage spadele din teacă. 


Mircea se-ndreptează iute către ei: 
— Respectati solia, căpitanii mei! 


Apoi către solii Porții el vorbeşte: 
— Voi prin cari șahul astăzi mă cinstește! 


Firmanul - ordin prin care sultanul numea sau mazilea un domn. 
Padişah - sultan, 

Aluzie la stăpânirile lui Mircea cel Bătrân care se intitula "mare voievod 
şi domn... stăpânind şi domnind toată Ţara Ungro-vlahiei şi 时 ile de 
peste munti, încă și spre părțile tătărești, Amlașului şi Făgărașului herțeg 
duce, și Banatului de Severin domn, și pe amândouă părțile pe toată 
Podunavia până la Marea cea mare și cetății Dârstorului stăpânitor”. 


4 Hain - trădător. 


Li 
g 


Mircea se înclină de ani obosit, 
Insă al său suflet nu e-mbătrânit; 


Ochii săi sub gene albe si stufoase 
Cu greu mai îndreaptă săgeți veninoase; 


Dar cu toate astea fieru-i va lovi, 
Ș-albele lui gene încă n-or clipi. 


Cela ce se bate pentru a lui țară 
Sufletu-i e focul soarelui de vară. 


Mergeţi la sultanul care v-a trimis, 
Ș-orice drum de pace spuneți că e-nchis! 


Apoi către curte domnul se îndreaptă. 
Fericirea ţării de la noi s-asteaptă. 


De deșarte vise să nu ne-nşelăm: 
Moarte şi sclavie la străini aflăm. 


Viitor de aur ţara noastră are, 
Si prevăz prin secoli a ei înălțare. 


Însă mai-nainte trebuie să știm 
Pentru ea cu toţii martiri să murim! 


Căci fără aceasta lanţul ne va strânge 
Şi nu vom şti încă nici chiar a ne plânge! 

CĂPITANUL DE VÂNĂTORI! 


Lăutarii cântă, hora se-nvârtește 

Și un cal în spume d-odată s-opreşte. 
— Pace vouă, oaspeți cu genele albe. 
Mume tinerele cu aure“ salbe! 

Bună ziua vouă, juni dănțuitori, 
Vouă copilite, tineri criniori! 

Oşti nenumărate țara ne robeste 

Și pe unde trece câmpul înnegrește. 


Soarele e galben, norii l-învelesc, 
Râurile albe în sânge roşesc. 

Cum sub o secure cade-o dumbrăvioară, 
Floarea ţării noastre sub fier se doboară. 
Dacă e vreunul ce simte-ntre voi, 

Vie a combate ș-a muri cu noi! 


Soarele în abur ca un foc roșeşte; 
Lăutarii cântă, hora se-nvârteşte: 

— Peste zece sute căpitan sunt eu, 

Și ca zece sute bate pieptul meu. 
Ceata mea-i frumoasă, ageră, uşoară, 
Şi pe cai în spume ce ca vântu! zboară. 
lar voinicii noștri se chem vânători, 
Au lănci veninoase, iar la suflet flori. 


1 Vânător - soldat în armata Țării Româneşti. 
2 Aură - de aur. 

Lumea l-încongioară, ziua se sfârșește, 
Lăutarii cântă, hora se-nvârteşte: 

— Viața în sclavie este o povară, 
Iarna nesfârsită fără primăvară. 

Însă țara noastră nu e scrisă-n cer 
Printre cele sclave ce prin veacuri pier. 
Căci românul încă ştie a se bate 

Și urăște viata fără libertate. 

Astfel o pădure când s-a veștejit 
Pasărea suspină, cheamă-al ei sfârşit. 


Nu știu căpitanul dacă-a așteptat, 
Dar cu două sute voinici a plecat. 


DOAMNA LUI NEAGU! 


Neagoe cel Mare în al său palat, 

Ce domnește p-Arges, zice întristat: 
— Monastirea noastră nu e săvârșită 
Și a mea avere este isprăvită! 

Dragi ostaşi, ce ziceţi, nu ar fi păcat 
Ca să înceteze lucrul minunat? 

— Biruri noi pe țară pot ca să se puie! 
Au răspuns ostașii ca să îl mângâie; 
Zic, şi ei decide biruri pe români 

De la cei mai tineri pâna cei bătrâni. 
Doamna intră-n sală; grațiile sclave 
Împletesc cu roze zilele-i suave. 

Ochii uzi de rouă spre pământ se-nclin; 


Neagoe Basarab. 

Rumenind la față ea vorbește lin: 

— Voi vreţi biruri nouă! Neagoe, te teme! 
Mâne toată țara o să te blesteme! 

Astă monastire ce atât iubesti, 

Printre fum de lacrimi poate să-o privesti! 
lată diamanturi! vinde-le şi-urmează 
Nobila lucrare ce te inimează. 

Căci aceste scule! nu le pot purta 

Când femei pe faţă lacrimi vor păstra . 
Zice şi arată un paner de aur 

Unde închisese gingașul tezaur. 

Ea îl dă. Si fata, ca un frag cocând, 
Rumenă surâde drăgălaș și blând. 

Un bătrân se scoală şi-astfel le vorbeşte: 
— Inima străbună încă viețuiește. 

Ţara care naște astfel de femei 

Merită și viaţă şi mărirea ei. 

Căci să ştiţi cu taţii că un neam se face 
Mare, sau se pierde cum femeii place, 

Și acum voi zice: Doamne! pot să mor, 
Căci văzură ochii-mi mântuirea lor!? 


CUPA LUI ŞTEFAN 


Într-o monastire din trecut rămasă, 
In domneasca sală se întinde masă, 


N 


Scule - bijuterii. 

Doamna lui aa (doamna Chiajna). Este doamna lui Neagu, care a 

zidit monastirea Curtea de Argeș, acest mic, dar rar și unic monument al 

Mi noastre, în stil bizantin Si arab. El poale trece ca al treilea cap 
opet ă printre monumentele Orientului de acest gen (n. ed. 1865). Soti ja 

[ni eagoe se numea Elena si era fiica unui despot (principe) sârb, 

care pricină în acte Si inscriptii i se spune Despina. 


Misail prezidă ast banchet voios 
Și în timpul mesei zice dureros: 


— Ștefan după moarte lasă moștenire 
Arcul său şi cupa l-astă monastire. 

Cu Cantemireştii leşii au venit 

Şi, prădând locasul, arcul au răpit; 


Însă nu răpiră cupa minunată! 

Ea trăieşte încă, de mirare!... iată! 
El arată cupa... toți s-au minunat: 
Ea era săpată dintr-un matostati. 


Servii varsă-ntr-însa dulce tămâioasă. 
Fiecine-nchină pentru o frumoasă. 
Când la cel din urmă rândul a venit, 
Misail ia cupa și-astfel a vorbit: 


— "Unde este timpul cel de vitejie? 

Timpul de mari fapte?... vai! n-o să mai vie? 
A căzut Moldova, căci orice români 

Se roşesc la gândul a mai fi stăpâni. 


Ei îmbracă manta de înțelepciune; 
Dar ca să-şi ascundă trista slăbiciune. 
Dar înțelepciunea fără-a cuteza, 

E ca cutezarea, fără-a cugeta. 


Când vedem sfioasă patria română, 
Ne-aducem aminte vorba cea bătrână: 
Cel ce-e mai aproape de mormântul său 
La ideea morţii tremură mai rău! 


1  Matostat - jasp, piatră semiprețioasă. 

Ștefan nu mai este... însă o să vie 
Alţi Ștefani cu viață și cu bărbăţie: 
Dacă timpul d-astăzi ne apasă greu, 
Viitorul este al lui Dumnezeu! 


Însă pân'să vie lanţul să ne rupă, 

Nu va mai bea nimeni din această cupă; 
Când un suflet mare se va arăta, 
Hârburile cupei le va aduna”. 


Zice,-aruncă cupa și o sparge-n trei... 
Nimeni n-a strâns încă hârburile ei. 


DANIEL SIHASTRU 


Sub o râpă stearpă, pe un râu în spume, 

Unde un sihastru a fugit de lume, 

Cu vărsarea serii un strein sosi. 

— Stefan al Moldovei vine a-ți vorbi! 

— Ștefan al Moldovei, Daniel îi spune, 

Să aștepte-afară! sunt în rugăciune. 

— Bunule părinte! sunt rănit şi-nvins; 
nsuși a mea mumă astăzi m-a respins! 


l Poetul versifică a treia legendă din O samă de cuvinte, în care Ion 
Neculce relatează că Stefan cel Mare a lăsat mănăstirii Putna "arcul lui 
şi un pahar, ce vorbi€ călugării la mănăstire că este de iaspis”. În vremea 
lui Constantin Cantemir, leşii și cazacii, jefuind mănăstirea, au luat și 
arcul lui Ştefan. Mai târziu "un egumen, preanume Misail Chisiliţă, [...] 
vrând să să falească, au băut la masă cu acel pahar al lui Ştefan-Vodă, 
cu nişte slugi boierești, ce era zlotași. Si bând mult cu acel păhar, s-au 
îmbătat și, find beţi, au stricat un lucru scumpu domnescu si de minune 
că acela”. Cum se vede, Bolintineanu dă cu totul altă semnificație 
împrejurării în care a fost spartă cupa. 


Viu să-ți cer povat dacă nu-i mai bine 
Turcilor Moldova d-astăzi să se-nchine?” 
一 :Mi înșeală-auzul ori eu am un vis? 
Capul ce se pleacă palosul nu-l taie; 

Dar cu umilință lanţu-l înconvoaie! 

Ce e oare traiul, dacă e robit? 
Sărbătoare-n care nimeni n-a zâmbit? 
Viaţa și robia nu pot sta-mpreună, 

Nu e totodată pace și furtună. 

Doamne! tu ai dreptul a schimba-n mormânturi, 
Pentru neatârnare, oameni Si pământuri; 
Dar nu ai p-acela ca să-i umileşti! 

Poţi ca să îi sfarămi; dar nu să-i robeşti! 
Dacă mana-ti slabă sceptrul ţi-o apasă, 
Altuia mai harnic locul tău îl lasă! 

Căci mai bine este supus lăudat, 

Decât cu rugine domn și atârnat! 
Dupe-aceste vorbe, Ștefan strânge-oștire 
Și-nvingând păgânii, nalță-o mânăstire. 


FIAȘTRII! 


Subt Mihai Viteazul s-a făcut unire; 
Dar fiaştrii umblă pentru despărțire. 
La Pătraşcu domnul, al lui Mihai fiu, 
Într-o zi s-arată şi-ast limbagi îi ţiu: 


1 Fiastru - fiu vitreg. 

— Nu mai vrem unire noi cu țara voastră: 
Căci ea ne dărâmă neatârnarea noastră! 
Dar răspunde unul din cei cinci boieri 

Ce Mihai numise mari consilieri: 


— Turcii ce însuflă astă cugetare, 
Căci unirea face neamul nostru tare; 
Și ei vor să vază pe acest popor 
Slab, ca să-l supuie lanțurilor lor. 


Sfântă Românie! oare nu suspini? 
Carnea ta se vinde la barbari străini! 
Sângele şi viata-ti sunt puse-n vânzare, 
Și tu, dragă țară, stai în nepăsare! 


A slăbit poporul cel nebiruit? 

Sângele lui tânăr oare-a putrezit? 
Ca să vază astăzi, fără de simtire, 
Pe cei răi ai ţării dându-o pierire? 


Și ce poate dânsul cât de tare-ar sta, 

Când cei mari lucrează la robia sa? 

Când cârmaci molateci vasul duc spre stâncă, 
Astui vas, tăria ce-i ajută încă? 


Voi nu vreţi unirea vechiului popor, 
Căci stăpânii voştri încă nu o vor. 
Dacă cu robia ce vă umilește 

V-aţi dedat, cât viața, fără ea lipsește. 


Cereţi neamul vostru a se despărţi!... 
Mergeţi lipovenii a vă stăpâni!... 


Ţările române ori vor fi unite, 
Ori vor fi în parte la străini robite; 


Dar vor fi unite de nu astăzi, mâine: 
Căci tiranul trece... patria rămâne! 
— Piară toți fiastrii! oastea a strigat! 
Tara și poporul încă-au repetat. 


Dar fiastrii! tării fără de ruşine 
Merg s-aducă-n țară oștile străine. 


ÎNTOARCEREA LUI MIHAI 


De la lungi războaie, Mihai cu mărire 
Intră-n capitală cu a lui oștire. 

El se urcă-n tronu-i mândru ocolit. 
Cei ce au puterea astfel i-au vorbit: 

— Doamne, focul arde în această ţară! 
Încă ieri cu ură mulţi se răsculară. 
Dar răzvrătitorii s-au întemnițat, 

Și prin zelul nostru țara a scăpat. 

— Voi zdrobi răscoala ce țara uraște; 
Dar voi sparge încă pricina ce-o naşte; 
Dacă astă ţară umblă-a se scula, 

Este semn că n-aveţi simpatia sa. 

Fiastrii“* sunt boierii moldoveni, nemulțumiți de trecerea Moldovei sub 
stăpânirea lui Mihai Viteazul, în primăvara anului 1600. Ei au cerut 


într-adevăr ca domn, între altii, și pe agerer e Mao 
muntean. Oștile străine au pătruns în Moldova du 
Mihai Viteazul la Mirăslău. 


u, fiul voievodului 
pă înfrângerea lui 

Lui Rudolf! voi scris-ati că e răzvrătire, 
Că ai noștri cată cu a lui unire. 
Dacă cel ce-o cere e răsculător, 


Țara mea, eu însumi sunt răzvrătitor... 
Am învins păgânii, i-am gonit fară; 

Dar a lor sămânță o găsesc în tară. 
Ea-ncongioară tronul pentru a-l răci 

De inima ţării, apoi a- lovi. 

Neputând acuma tronul să-l lovească, 

Ea îi urcă scara ca să îl mânjească. 
Tronului nu-i pasă de loviri străine 

Ca d-acea trădare ce s-ascunde-n sine. 
Planta nu se teme de cei ce-o jignesc, 

Ca de viermi ce-n sânu-i nasc 5-0 vestejesc. 
De aș şti că sceptrul se robegste vouă 

Și oricui să fie, eu l-aș rupe-n două! 

Jugul celor barbari oare l-am spart eu, 

Ca sub jugul vostru să-mi plec capul meu? 
Prinşii fie liberi! au cuvântu-mi dat, 

Voi intraţi în noaptea d-unde v-am luat!2 


MIRON COSTIN 


— Mari dureri ai, surioară, 
De-mi rupi inima gemând?... 


Rudolf al II-lea - împărat al Germaniei, rege al Boemiei și Ungariei. 

Comploturi ale unor boieri și apeluri ale acestora la intervenţia străină 
s-au produs în câteva rânduri sub domnia lui Mihai Viteazul. În acest 
sens N. Bălcescu scrie: „O seamă de boieri, văzând energia și calităţile 
ce desfășura Mihai, se temură că acest om eroic să nu curme puterea și 
supremația lor în stat, ce cu atâta nevoie izbutiseră a întemeia asupra 
puterii domneşti.“ Alţi boieri au acționat „„mânaţi ca totdeauna de patima 
ambiţiei şi a uni individuale“ (storia românilor sub Mihai-Vodă Viteazul). 

— Mari dureri mă încongioară!... 
Zice Marioara blând. 


Și al morţii văl se-ntinse 
Peste fata ei de crin. 
Viata-i tânără se stinse 
Într-un dureros suspin. 


Miron plânge cu suspine 

Şi mai zice dureros: 

— Cui mă laşi aici pe mine, 
Suflet dulce si frumos? 


Dar în sală se arată 
De la curte un trimis 
Să ucigă astă dată 
Cronicarul cel proscris. 


Marioara blândă moare, 
Miron cade înjunghiat, 
Și în ziua viitoare 

Două cruci s-au rădicat. 


Dar pe groapa lor cea sfântă 
Cum dă vânt de primăveri, 
Două păsărele cântă, 

Cântă ale lor dureri.! 


Bolintineanu simplifică lucrurile, după schema melodramelor romantice, 
în care este vorba despre moartea a doi tineri îndrăgostiți. În ceea ce 
priveste locul unde a fost ucis cronicarul de către trimișii lui Constantin 
Cantemir, el acceptă versiunea lui Dimitrie Cantemir din Viata lui Constantin- vodă 
Cantemir: execuţia s-a făcut chiar la Bărboşi, în casa lui Miron Costin. 
După lon Neculce, antecesorul său a fost ridicat de la Bărboşi şi pornit 
spre lași; slujitorii domnești l-au omorât în drum, la Roman. 

MIHAI LA PĂDURARUL 


Mihai pierduse luptal. El umblă rătăcit, 
Și omul, și natura acum l-au părăsit: 

E noapte, vijelie... vestmintele-i sunt ude. 
一 Bine-ai venit, streine!... o voce se aude, 
O voce virginală... urmează-mi... ai scăpat! 
Și-o mână se întinde eroului mirat. 

Într-o colibă mică la zece pași îl duce. 

El intră; la lumină zărește-o fată dulce. 
Copila îi surâde ca cele dintâi flori 
Ce-anunţă primăvara la triștii călători. 
Părintele ei vine Si amândoi veghează 

Să aibă mulțumire acel ce-l ospătează. 


— Tu ești Mihai Viteazul!... eu ungur, tu român. 
Dar nu ai nici o teamă! îi zice-acest bătrân, 

* Căci ospitalitatea în ceruri e născută 
Când ura între oameni era necunoscută. 
Ea își deschide sânul la toţi câţi o doresc: 
Altminterea, ar pierde caracteru-i ceresc. 
Sub simplele vestminte s-ascunde câteodată 
O inimă de ură Si de trădări curată 
Precum, sub manta d-aur a omului bogat, 
S-ascunde câte-un suflet de patimi degradat. 
Așadar, nu te teme! nu te-ndoi de mine! 
Ca sufletu-ți şi lutu-ţi în pace să s-aline! 


1 Lupta de la Mirăslău. 


Iar tânăra copilă cu buze de rubin 
Eroului la masă turna în cupă vin; 

Un plâns de tinereţe pe fața lui străluce 
Si crede încă-o dată că viaţa este dulce. 


OGOGENII 
I 


Domnul Sade-n sala cea de sărbătoare, 
lar alături pare doamna-i gânditoare. 
Cum mai multe magici Si suave flori, 
În buchet, se-ngână cu-ale lor colori, 
Astfel sunt în fata-i dulcea tinerețe, 
Maiestate, grații, rară frumusețe! 
Peste păru-i poartă regala cunună. 
Din cunună cade coama sa cea brună, 
Râură pe sânu-i ca două aripiori 

Ce un corb destinde iarna pe ninsori. 


Soli trimişi de Poartă dau al lor firman... 
lată cum îi scrie marele sultan: 

„Pentru că e datul cei ce-mi servă mie 
Țările-mi supuse trei ani să le ție, 

Prin trimișii noștri te-am înștiințat 

Să depui puterea care ţi-am fost dat!“ 
Matei se îndreaptă către toți și spune: 
— Ne vom bate oare, sau ne vom supune? 
— Sabia străină, toți au cuvântat, 

Să nu taie-n țară nici un cap plecat! 

Şi d-a fi să cază țara în robie, 

Incă să ne facem sânta datorie! 

Căci mai dulce-e nouă liberi să pierim, 
Decât cu rușine robi să viețuim! 

Strigă Si toți jură cu-armele să piară 
Pe câmpia luptei, pentru sânta țară. 


Li 


Câmpul Ogogenii luce despre zori. 
Nu de turme grase, nici de dalbe flori, 
Ci de multe corturi. Tabăra-i tăcută, 
Vasile-al Moldovei pe străini ajută! 
Ura care poartă domnului creștin 
Pune-n mână-i arme lângă cel străin 
Și îi zice: „Du-te! sparge cu turbare 
Orice simpatie sângele tău are! 
Numai să astâmperi al tronului dor, 
Sclav al vanităței, mizer muritor!“ 
Matei domnul vine cu cetele sale, 
Sfăramă străinii răspândiţi pe vale... 
Domnul de Moldova scapă rusinat 

Şi de conştiinţă dureros muşcatl. 


NĂVALA LUI ŢEPEŞ 


Noaptea e frumoasă, și superbul? domn 
În deşert mai cheamă fugătorul somn: 
O gândire mare sulletu-i îmbată; 


1 Vasile Lupu obținuse de la sultan scaunul Ţării Românești, fiul său 
loan devenind domn al Moldovei. Lupta de la a e (Ojeni), pe 
Prahova, urmată de altă bătălie, la Nenișor, a avut loc în 1639. 

2 Superb - aici, cu sensul de mândru. 

Printr-o faptă rară să triumfe cată. 


"Printre noapte, ploaie, tunete de foc, 


Cu cinci mii de rogii L el î îşi face loc: 
Cum furtuna cade p-ape dormitoare 
Și d- odată-nalță valuri mugitoare, 

În ordia? turcă roşii năvălesc... 

Turcii se deşteaptă, strigă, s-amețesc. 


Sunetele d-arme, strigăte turbate, 
Printre vijelie zbor amestecate; 

Caii calcă rânduri de fărămături; 
Sângele ca ploaia cură din săcuri. 
Mahomed sub cortu-i dulcea pace cată; 
Vise graţioase sufletu-i îmbată. 

Uşile, la cortu-i iată se smicesc, 

Si pe cal apare domnul românesc. 
Mahomed p-o poartă repede dispare... 
Printre umbra deasă caută scăpare. 


Când pe fruntea nopţii zorile se joc, 
Domnul cu românii las al luptei loc; 

Dar sultanul cearcă spaimă-atât de rasă 
—Cât, la miezul zilei, fuge spre hotară.* 


1 
2 
3 


Rosu - călăret (sau pedestras) dintr-un corp de oaste format de boieri de 
țară. Numele se datora uniformei roșii. 

Ordie - hoardă, oaste otomană. 

Cutezătoarea năvală a lui Vlad Ţepeş în tabăra otomană s-a produs în 
primăvara anului 1462 și s-a soldat cu măcelărirea unui număr foarte mare 
de invadatori. Dar Mohamed al II-lea nu a plecat peste Dunăre decât după 
ce l-a numit domn al Țării Românești pe Radu cel Frumos, ceea ce a avut 
drept urmare retragerea lui Vlad Tepes peste munţi, în Transilvania. 

GROZEA VORNICUL 


Iar prin lungul apei, prin dumbrăvi, s-arată, 
Pasă pe tăcute o măreață-armată: 

Armia lui Rareș, domnul lăudat. 

Luna pe-a lor cale raze-a semănat. 

Ungurii cu spaimă somnul dulce lasă 

Și la datorie fiecare pasă... 

La lumina stelei, cei armati s-opresc... 

Din ambele taberi, bravii se privesc. 


Lupta-ncepe crudă: buciumele sună, 
Caii lor nechează, văile răsună. 
Zorile se scaldă p-azurul ceresc, 

Pe armele roşii de sânge-omenesc; 
Dar lumina spune cetelor maghiare - 
Că numai prin fugă pot afla scăpare. 


Zapoliu aude cu plăcere vie... 

La moldavii noștri pasă-n bucurie. 
Cheamă căpitanul care-a comandat, 
Tinde mâna dreaptă şi l-a sărutat; 
Apoi dă lui arme rari și preţioase, 
Aur îi oferă gi săgeți frumoase. 


Grozea, căpitanul, armele-a primit: 

— lau eu arcu-acela la luptași dorit, 
Dar auru-ti doamne, nu mi se cuvine: 
Domnul Petru Rareş m-a trimis pe mine 

Să sfăram vrăjmaşii într-acest răzbel 
Numai pentru stima care-ţi poartă el.1 


MIHAI REVENIND DE LA DUNĂRE 


Domnul României către ţară vine 
Strălucit de-nvingeri de prin țări vecine. 
Lasă să purcează corpu-i de soldaţi 

Şi rămâne-n urmă cu șase bărbaţi. 

Dar le vine ştire că-n dumbrava deasă 
Îi pândesc cinci sute turci, oştire-aleasă. 


Printre-a serei umbră cu-ai săi scutieri 
Domnu-atacă-ndată cinci sute-ieniceri. 
Turcii în bătaie strigă cu putere, 

lar eroii noştri se luptă-n tăcere. 

O minune mare! turcii sunt învinşi! 
Numai domnul taie patrusprezece ingi! 
Apoi urmă calea-i. Iară luna plină 

Le aşterne drumul cu flori de lumină. 


La începutul domniei lui Petru Rareș, Ungaria avea doi regi ce-și revendicau 
tronul, pe Ferdinand de Habsburg și pe loan Zapolya. Domnul moldovean 
a intervenit în sprijinul celui de-al doilea, trimițând în Transilvania două 
armate, una comandată de vornicul Grozea. Acesta i-a învins pe ungurii. 
și saşii partizani ai lui Ferdinand la Feldioara, în ziua de 22 iunie 1529. 

BÂRLAD 


Turcii intră-n țară, trec, se grămădesc, 
Alții totodată la hotar murgesc! 
Dar Ștefan cel Mare cu oștile sale 
Spre Bârlad se duce, și-i așteaptă-n cale. 
Un boier îi zice: - Doamne! mulți mai sunt, 
Mulţi se varsă turcii pe acest pământ! 
Ștefan îi răspunde: - Și mai bine-mi pare: 
Nu vom sta noi nimeni fără de lucrare. 
Zice. Late valuri cetele-i pornesc: 
Pulbere se-nalţă, armele lucesc. 
Domnul pune oastea sub trei capi de țară. 
' Avangarda pleacă... lupta-ncepe-amară. 
Numărul lor mare pe moldavi îi strânge, 
Soarele s-ascunde sub un nor de sânge, 
Noaptea împrumută zilei văl de dor: 
Negură şi pâclă pe pământ cobor. 
Cum din munti coboară două repezi unde, 
Se-ntâlnesc pe cale, scot mugiri profunde, 
Apoi preunate, pe un singur pat, 
Spumegă şi-aleargă, si-alergând se bat, 
Astfel se-ntâlniră ambele armate! 
Și d-a lor lovire par împovărate. 
Oameni pusi să sune, prin adânci păduri, 
Sună din cimpoaie, buciume, tamburi. 
Turcii stau şi-ascultă larma depărteiă! 
Cu trei alte armii cred că-au să combată. 
Râul îi constrânge; umbra ce s-a-ntins 


1 Murgi (a) - Probabil, a întuneca (înnegri) locul prin mulțime, sau a 
amurge, a însera. 

Îndoiește spaima; focul lor s-a stins. 

Cei mai mari s-adună... ce vor face oare? 
Buciumele sună, răspândesc teroare. 
Unul ia d-a fuga... toţi îl urmăresc, 

Ca pulberea în vânturi toți se risipesc. 
Ștefan îi preurmă, fuga lor nu-i scapă. 
Mulţi, coprinşi de spaimă, săr şi pier în apă. 
Alţii, între dânșii, singuri se ucig, 
Alţii-n spada noastră, năvălind, se-nfig. 
Astfel multe paseri, prin furtuni turbate, 
Zboară risipite, par înspăimântate! 
Unele s-aruncă peste râpi Si mor, 

Altele pe sânul celor ce le-omor. 

Râul spumă sânge: turburile-i valuri, 
Strânse de cadaveri, se revărs pe maluri; 
Stefan pretutindeni îi doboară-amar, 
Dându-le gonire până la hotar, 

Cum pe calea coasei, pe întinse crânguri, 
Maldărul cel verde zace rânduri, rânduri 
Astfel pretutindeni zac şi morţii lor. 
Corbii, cete late, peste dânșii zbor. 

Dar Ștefan cel Mare capii oşti-unește 

La voioase mese şi-astfel le vorbește: 

— Raz-acestii lupte petrecută-n nori 
Luce ca lumina soarelui la zori; 

Dar a sa lumină foarte lucitoare 

Să nu se răpească prin a sa vulvoare, 
Fala e un soare mândru, strălucit, 

Ce orbește ochiul care l-a privit. 

Astfel zice domnul. Cupele-aurite 
Cheamă, prin toaste, zile strălucite. 
Tinere fecioare cununau cu flori, 


lo 一 


Cu-alor dulce mână, bravii-vingători!; 
Altele, pe harpe, cântă, dulce, lin, 
Gloria română și-al Moldovei chin. 

lar Ștefan ascunde fața-i strălucită 

În regala-i mantă cu aur mândrită?. 


CODRU COSMINULUI 
I 


Vânturile negre, într-a lor turbare, 
Nu bat fața mărei fără încetare; 

Iar tu, dragă tară, pace nu mai ai! 
Nu se șterse bine sângele pe plai, 
Și alt râu de sânge mâne o să-l ude! 
Mâne alte lupte! alte doruri crude! 
Fiii tăi trec viaţa sub armele lor; 
Pruncii lor îi uită, părăsiți în dor! 
Iată, vântul luptei geme cu turbare! 
Un minut, o, țară, cată dezmierdare! 
Crude au să fie luptele ce vin! 

Dar nepieritoare fi-vor cel puţin; 
Ale tale lupte, splendide, sublime, 
Te-or scăpa de moarte pe viitorime! 


Vingător- învingător. 

Lupta victoriasă a lui Stefan cel Mare împotriva otomanilor - descrisă în 
cronica lui Grigore Ureche - s-a dat în ziua de 22 ianuarie 1475, în fața 
ea zar Vaslui, pe terenul mlăștinos de la confluența râurilor Rahova si 
Bârlad. 


1 

I 


— Nu a geme numai şi-a vărsa suspine 
E lăsat la inimi nobile, sublime! 
Plângereea purcede din suflet robit 
Unei vieți trândave ce l-a umilit! 

Cel brav nu s-abate când cel rău îl frânge, 
Ci cu arma-n mână se îmbată-n sânge. 
Astfel strigă Ștefan şi cu bravii săi 
Pleacă cu urgie la Cosmin în văi. 

Au intrat polonii pe văi la Cosmin; 
Între două măguri ei coboară lin, 
Soarele răsare: focul splendid luce, 
P-armele lor mândre cade și străluce. 
Liberă de grijă, moarte sau robie, 
Inima lor zboară către bucurie, 

Gândul lor întrece pasurile lor, 

Către dulcea țară alergând cu dor. 


Dar mai sus de măguri cei din țară vin, 
Herăstrez! stejarii câţi pe râpi se-nclin; 
P-ale lor tulpine aninaţi îi lasă; 

lar mai jos de dânșii armiile pasă 

Un semnal, şi-aceste cete vor pieri. 

Soarele dispare... ceru-ngălbeni! 
Muntii-nalti vechi, scutur coama lor virgină, 
Arburii se mișcă, se-nvârtesc, se-nclină. 
Umbra se mărește... Aerul tăiat, 

Strâns, s-aruncă-n valuri, vâjie turbat. 


Herăstri (a) - a tăia cu ferăstrăul. 
Păsa (a) - a trece. 


Muntele tresare! trăsnete, mugiri, 
Șuierări bizare, vaiete, răcniri 

Să ridic în aer, cresc, se variază, 

Și, din munte-n munte, trec, se repetează, 
Brazii vechi ca lumea peste tot s-abat, 
Cad din râpă-n râpă; orişiunde bat, 
Stâncile, pe cale, gem, trăsnesc şi saltă, 
Se sfăramă, pleacă, bubuiesc, tresaltă... 
Cerul şi pământul parcă se lovesc, 

Parcă se confundă și se nimicesc, 

Și-unde serevarsă pe văile-adânci, 

Alţi munţi se formează din copaci și stânci. 
Muntele rămâne negru dezvălit; 

Râul schimbă cursu-i, geme năbușit; 

Caii, cavalerii, cetele făloase, 

Armele iau forme crude şi hidoase, 

Râuri largi de sânge din pământ tasnesc， 
Codri-n fum şi-n umbră saltă, clocotesc!... 


Ștefan însă vine cu a lui armie, 
Ce mai e cu viață stăramă c- urgiel. 


ȘTEFAN LA MOARTE 


Ștefan, domnul ţărei, pe cei mari unește 
La Suceava veche, şi-astfel le vorbește: 
— Fiul meu cel june! voi români doriți! 
Moartea mă culege dintr-ai mei iubiți; 


Bătălia de la Codrul Cosminului, descrisă în cronica lui Grigore Ureche, 
s-a dat în ziua de 26 octombrie 1497. 


Dorul pentru viaţă nu m-atristă! foarte: 


Omul chiar când naşte? face-un pas spre moarte. 


Viaţa-i ca fantasma cu chipul plăpând 
Ce prin nopţi s-arată Si se stinge blând. 
Omu-i ca un vierme ce-n țărână pare? 
Un minut vederei şi, lucind, dispare. 
Dar mă-ntristă foarte norul furtunos 
Ce pe cerul ţării trece neguros: 
Soliman ce mâine poate se prepară 

A lovi cu moarte draga noastră tară. 
Ungurul cel falnic se supune lui; 

În poloni credinţă nu mai poți să pui. 
Un pilot cu minte prin furtuna tare 

Nu desface toate pânzile ce are: 

Astfel pân'ce fieru-i noi să-l încercăm, 
Cu temeiuri bune tara să-nchinăm. 
lar de-ar vrea să surpe legi și dalbe datef, 
Să muriti cu toţii pentru libertate! 
Nimeni nu e-n lume mai despreţuit 

Ca cel rob ce poartă jugul mulțumit, 
Nimic nu ne-nsuflă hulă ca poporul 

Ce doreşte viaţa cu robia, dorul! 


“E mai demn, mai nobil, oameni şi pământ 
Faţa lor să-şi schimbe sub un dalb mormânt, 


Decât în robie neamul să trăiască 
Și de-a lui ruşine lumea să roşească! 


Atrista (a) - a întrista 
Naste (a) - a se naste 
Pare (a) - a apărea 
Dată - daună 

DUMBRAVA ROȘIE 
I 


Albert face știre lui Ștefan cel Mare: 
— Să depui puterea şi-armele barbare! 
Pentru-aceste zise domnul îi scria 
Aste vorbe dalbe: „Vino de le ia!“ 

Iar l-ai săi le zice: - În această lume, 
Cât cerescul soare va purta un nume, 
Nimeni nu va spune, cât am viețuit, 
Că-a călcat streinul ăst pământ iubit 
Și-a găsit în țară cugete-njosite, 

Inimi degradate, brate putrezite! 

Nu citati mulțimea celor ce sosesc 

Și ascund în umbră- soarele ceresc: 
Inima la doruri e mai călduroasă, 
Steaua-n noapte luce, e mai luminoasă! 
Zice; cere calu-i... brava lui armie, 
Spre câmpia luptei pasă cu mândrie. 


Ce-ai făcut vitejii plini de bărbăţie, 

O trufase rege! ieri tu cu mândrie, 
Le-mpărțai al ţărei lăudat pământ, 

Astăzi n-au nici locul unui strâmt mormânt. 
Plângi, trufase rege, căci a ta mândrie 

A lovit cu moarte splendida Lehie! 

III 


Mii de pluguri ară. La fiece plug, 
Zece câte zece robii leşi se-njug; 
Astfel ară câmpul; iar prin arături. 
Tot cu dânșii Ștefan seamănă păduri. 


IV 


Doi trimiși de unguri la Ștefan sosesc. 
— Doamne! toţi creștinii azi te tericesc; 
Dar, ilustre Ștefan! toți se roagă ţie, 
Pentru robii voştri prinși în bătălie... 
Astfel zic trimișşii; dar Ştefan cel Mare 
lată cum răspunde plin de turburare: 
一 La vecinii noștri prăzi noi nu cătăm; 
Insă când ne calcă, știm să ne-apărăm: 
Nu-i în datul nostru cruda tiranie; 

Dar un aspru-exemplu am voit să fie; 
Din această faptă naşte-vor dumbrave 
Ce-ar vorbi prin veacuri de-armele moldave... 
Noi scrim istoria, nu pe cărți ce pier, 

Ci pe frunţi de popoli cu palog de fier!? 


Subiectul, preluat din O samă de cuvinte, a fost dezvoltat, cum se 
ştie, şi de Vasile Alecsandri, în poemul Dumbrava Roşie. 


68 


MARIA PUTOIANCA 


Maria cade roabă. E dusă la Divan. 

Acolo se prezintă superbului sultan. 

E jună și frumoasă sub ostăşești veşminte! 
Frumoasele-amazoane, ea mândru ne aminte 
E-naltă si subţire, ca bradul copilaș; 

Pe albu-i sân, păr negru se varsă drăgălaș, 
Cum plană! întristarea pe cugete senine! 

lar gura-i e o roză cu sânge Si cu vine. 

— De ce-ai luat vestminte şi arme de bărbat 
Ca să te lupţi cu turcii? sultanu a-ntrebat. 
Urmat-ai tu în luptă vre un ostaș ce-ţi place? 
Și a Mariei față mai rumenă se face. 

一 Nu am urmat pe nimeni, şi, dacă arme port, 
Voi să-mi răzbun prin sânge părintele meu mort. 
— Mulţi turci ucis-ai oare? eu pot a-ți da iertare 
De n-ai ucis nici unul! La astă întrebare, 
Maria îi răspunde: - Îți jur pe Dumnezeu, 
Ucis-am numai nouă, si mult îmi pare rău! 

Îmi trebuia o mie ca să răzbun un tată 

A cărui scurtă viață fu de virtuţi bogată. 
Sultanul cu mirare pe fată auzi: 

— Fii liberă, trăiește! eşti demnă a trăi!? 


| pană - planează 

2 În Istoria românilor sub Mihai-Vodă Viteazul, Bălcescu povesteşte 
că, înainte de a porni în campania împotriva domnului muntean, 
Sinan-paşa a scos din închisori un număr de prizonieri luaţi în alte 
lupte, spre a fi plimbati prin Constantinopol. Printre ei să găsea si o 
tânără, Maria Putoianca, îmbrăcată în veşminte bărbătești. Bălcescu 
povestește în continuare: „Aflând sultanul de această eroină, trimise 
de o aduse îndinte-i şi o întrebă de a ucis vreun turc, la care întrebare 

MIHAI ŞI CĂLĂUL 


Cu Mihai se vede tânăra domniță, 
Tremurând de spaimă ca o porumbiță; 
Printre geana-i lungă ai ei ochişori 
Ard ca două stele ce lucesc la nori. 


— De ce plângi? întreabă bravul cu mirare, 
Eu mor pentru țară şi neatârnare, 

De aceea, dragă, să te voiosesti 

Și cu flori cosita să ţi-o împleteşti. 

Cel ce pentru lege, pentru țară moare, 
Vede a sa moarte ca o sărbătoare! 


— Pleacă capul! strigă palidul călău, 
lar Mihai întoarce spre el capul său. 
Fierul se ridică... popolul sopteşte; 
Vă uitaţi!... călăul se împleticeşte; 
Fierul său aruncă... cade fermecat 
Sub căutătura mândrului bărbat. 


Fetele-ncunună părul lor cu flori, 
Tot românul strigă de mai multe ori: 


ea răspunse cu semeţie că s-a purtat cât a putut mai cu curaj, 
necrutând nici un dusman si ucipând vreo zece cu mâna ei. Sultanul, 
mirându-se mult de virtutea acestei fete generoase, puse de o 
preumblă în triumf pe ulitele Constantinopolului, arătând-o 
poporului ca o minune...” Unii dintre istoricii citați de Bălcescu 
afirmă că Maria Putoianca luase pare la lupte ca să-și răzbune 
familia măcelărită de turci. 

„Cel ce pentru lege, pentru țară moare 
Vede a sa moarte ca o sărbătoare!“ 


PANDURUL BĂTRÂN? 


Tinerică rumeoară 

Cu cosit gălbioară, 

Cu albaștri ochiori, 
Floricică trecătoare 
Ce-ai venit surâzătoare 
Să culegi în lume flori; 


Paseră primăvăroasă 
Cu-aripioară auroasă? 
Şi cu tinere cântări; 
Dalbă, dulce copiliță 
Pe a căria guriță 
Ceru-adună sărutări; 


Sui-te sus pe măgurică, 
Unde luna se ridică, 

Ceaţa norilor spărgând, 
Și te uită peste lume 

De-i vedea pe cai în spume 
Cete de panduri trecând. 


wN 


Episodul acesta legendar, menţionat de un izvor unguresc contemporan, 
este reluat si de N. Bălcescu în /storia românilor sub Mihai-vodă 
Viteazul. 

Pandur - luptător în oastea lui Tudor Vladimirescu. 

Auroasă - aurie sau diafană (de la aură = boare, adiere). 

Căci mi-e viața turburată 
Si mi-e inima-ntristată 

De când țara s-a robit. 

Ş-a trecut destulă vreme 
Vai! de când românul geme 
În robie obosit. 


Noaptea cade-ntunecată 

Pe câmpie si pe munte! 
Aduceţi-mi talu-ndată, 

Calul meu cu stema-n frunte, 


Să zbor unde Jiul plânge, 
Să m-arunc prin cele cete, 
Şi din lacrimi și din sânge 
Să astâmpăr a mea sete. 


Căci e mult de când românul 
Varsă plângeri înfocate. 

Și e mult de când păgânul 
Taie capete plecate. 


VISUL LUI ȘTEFAN CEL MARE 


Seara răspândește umbrele-i ușoare, 
Şi melancolia trece gânditoare; 


Dar Ștefan cel Mare, rătăcit prin văi, 
Dintr-un corn de aur cheamă bravii săi. 


Inima-i zdrobită ca a lui oştire; 
Tara-i întristată ca a lui gândire! 


Pe un colț de piatră şade el în dor; 
Vântul suflă păru-i lung, fluturător. 


Pentru-ntâia oară inima lui plânge; 
Ochii lui revarsă picături de sânge. 


Acolo dă capului somnului mijind 
Ce-i închide ochii cu-aripa-i d-argint 


lată că-i apare o fecioară jună, 
Ale cării plete strălucesc la lună, 


Negre și bogate sub cununi de flori; 
Ochii ei asupră-i cad pătrunzători; 


Cad ca două raze, dulci si călduroase, 


Mâna ei atinge coamele-i undoase. 


=.: Ce? eroul mare, umbra a grăit, 
Însuși el suspină şi s-a îndoit? 


Înţeleg fricosul ce ascuns loveşte, 
Robul ce sărută jugul ce-l striveste; 


Dar un suflet mare, suflet de bărbat, 
Nu-nteleg, o, Ştefan. cum s-a întristat! 


Mergi pe a ta cale, nu sta niciodată! 
Urmă datoria care ţi-e lăsată! 


| 

Orice-mpiedicare, stavili, vor pieri; 
Cu-orice-mpiedicare, tar-a ta va fi! 


Pe un nor de aur zboară ea cu fală; 
Un parfum de roze pasul ei exală. 


Ștefan se deşteaptă, șterge fața sa 
Unde-o lăcrimioară dulce se scura . 


Luna argintoasă râde printre nori, 
Dulcea filomelă? cântă între flori; 


lar la locul lunei, când mi se deşteaptă, 
Vede-a lui oştire care îl așteaptă; 


Vede căpitanii ce îl înconjor. 
În tăcerea noptei le vorbeşte lor: 


— Fraţilor de arme, fala românească! 
Dacă o să piară țara părintească, 


Dacă-n cartea soartei este însemnat 
A pieri poporul cel mai lăudat, 


Cel puţin atuncea piară vitejeşte 
Remuscând toiagul care îl loveste, 


Scura (a se) - a se scurge. 
Filomelă - privighetoare 

Ca un ager şarpe ce, lovit si-nvins, 
Caută să muște cel ce l-a atins! 


Astfel e românul, si-n a lui cădere 
Cine îl răneste, după dânsul piere! 


Astfel e românul, astfel să pierim, 
Şi-n căderea noastră chiar să ne mărim! 


Mii de glasuri strigă... Luna bucuroasă 
Dintr-un nor de aburi pare mai voioasă; 


Stelele de aur mai cu foc lucesc 
Şi-n adâncul noptii văile mugesc: 


„Astfel e românul, astfel să pierim, 
Şi-n căderea noastră chiar să ne mărim!“ 


ŢEPEŞ ŞI SOLII 


Temerea domneste peste Bucureşti; 
Popolul îneacă curţile domnesti; 

Căci doi soli veniră de la-mpărăţie 

Și aduc lui Tepes ștreang şi mazilie. 
Toţi boierii țării veseli i-nsoțesc, 

Și cu pompă mare spre palat pornesc. 
Ţepeş îi primește într-a sa mândrie. 
Solii-naintează... - Doamne, pace ţie! 
Însă încetează de a mai domni, 

Sau te pregăteşte astăzi a muri! 


Cu aceste vorbe toți sunt în unire, 

Și toți trage pala spre a lui lovire. 

— Ce? şi voi, răspunde domnul turburat, 
Cu dușmanii țării moarte mi-ați jurat? 
Ascultaţi, voi, care mai aveți simțire 

De români gi lacrimi în nenorocire! 
Viaţă și domnie le nesocotesc: 

Ale mele lupte vouă-o dovedesc; 

Însă fiu la ţară, tiu la neatârnare; 

Tiu ca să-mi fac neamul lăudat și mare! 
Am fost foarte aspru, şi-ale mele mâni 
Au vărsat atâta sânge de români! 

Dar al vostru sânge ce mi se tânjește, 

Îl plătea cu lacrimi cel ce vă vorbeşte: 
În mijlocul celor ce mă-nconjurau, 

Și pe o coroană țara lor trădau. 

Nu puteam într-altfel face eu unire, 

Ca să scap românii de a lor robire. 
Dară, brațu-acesta este sângerat, 
Insă-ai țărei dușmani nu l-au cumpărat! 


La aceste vorbe, ceata ostășească 
Strigă cu poporul: - Țepeș să trăiască! 
Speriaţi, boierii prin ferestre scap; 
Iar pe soli îi bate cu piroane-n cap. 


1 . Pală - spadă, palog. 

COPILUL DIN CASĂ! 


'Trage cu săgeata scutierul mare; 
Unde-atinge face poarta de intrare. 

Un copil din casă apoi a venit, 

Turla se clădește unde a lovit. 

Domnul Ștefan trage: unde-atinge, face 
Biserica Putnei ce-ntre dealuri zace. 
Alt copil din casă a-ntrecut pe domn, 

A atins în dealul ce-l chemau Sion. 
Însă domnul Ștefan zice cu asprime: 

— Un copil din casă m-a rămas pe mine! 
Umilit de dânsul, domn nu mai poci fi, 
Ori eu las domnia, sau el va muri! 


Un bătrân îi zice: - Domnii din vechime 
Ar fi dat lui cinste, căci a tras mai bine. 
Doamne al Moldovei: tu l-ai pismuit, 
Domnul pân” la şerbu-i azi s-a coborât! 
Dacă dai tu mortii cei cu hărnicie, 

Cu acei nemernici ce-ar putea să fie? 
Vrei să fii domn mare printre cei mai tari? 
Pe supusi-nainte fă-i să fie mari! 

Farul cât de luciu, focul lui dispare, 
Dacă nu se pune p-o-nălțime mare. 

La o curte unde meritu-i gonit, 
Moartea si căderea scara i-au suit. 


Copil din casă - paj. 

Dacă prin războaie domnul este tare, 
Numai prin dreptate va ajunge mare. 


Ștefan se gândeşte, apoi a vorbit: 

— O, bătrân cu minte, bine ai grăit! 
Să se ierte dară cel copil din casă 

Și de azi să șază la domneasca masă. 


Mulţi vrăjmaşi au domnii, însă cel mai rău 
Este chiar mânia sufletului său.. 


POPA STOICA 


Pe o vale verde, sub stejari bătrâni, 

Trece Popa Stoica cu trei mii de români. 
Luna plină-nalţă discul ei pe munte, 
Stoica stă la masă cu cei mai de frunte. 
Acolo eroul, oaspeții beau vin, 

Pentru a lor ţară ei pe rând închin. 

Un sol turc ajunge, ş-astfel le vorbeşte: 

— Cu cincizeci mii oameni pașa vă loveşte, 
Armele depuneţi, primiţi a vă da, 


lon Neculce povestește întâmplarea astfel: ,Pus-au și pe trii boiernași 
de au tras, pre vătavul de copii si pre doi copii din casă. Deci unde au 
cădzut săgeata vătavului de copii au făcut poarta, iar unde au cădzut 
săgeata unui copil din casă au făcut clopotnița. lar un copil din casă 
dzicu să fie întrecut pe Stefan-Vodi Si să-i fi cădzul săgeata într-un 
delusel ce se cheamă Sion, ce este lângă mănăstire. Si este sămnu un 
stâlpu de piatră. Si dzic să-i fie tăia! capul acolo. Dar întru adevăr nu 
să stie, numai oamenii ase povestescu” (O samă de cuvinte). În 
legenda lui Bolintineanu, Stefan cel Mare revine asupra hotărârii 
dictate de mândria lui rânită. 

Căci cu caii numai vă vor sfărăma. 
Padişahul viața vouă dăruieşte. 

Însă popa Stoica astfel îi vorbește: 

— Fiii României nu dau arma lor 

Fără să se bată. Ei cu dânsa mor. 

Zice, sună-n cornuri. Cei trei mii s-adună. 
Ei se bat în noapte la raze de lună. 

Când pe cerul negru zorile răsfir 
Coamele de aur și de trandafir, 

Caii peste câmpuri de turci învelite 
Înotau în sânge până la copite. 

Popa Stoica luptă; mor bravii români, 
Însă ca vitejii, cu armele-n mâni. 

Paga zice popei: - Vino tu la mine, 
Armele depune; un viteaz ca tine 

E păcat să moară. Popa, cu arma-n mâni, 
Moare cum muriră cei trei mii români. 


SORIN SAU TĂIEREA BOIERILOR LA TÂRGOVIȘTE 
PROLOGUL 
MEDICUL 


(O casă rău mobilată, ale căria feresti dau peste 
râu. Pe o masă, cărți risipite şi o hârcă de mort. 
E noapte. O candelă luminează când şi când.) 


HERMAN, singur! 


Nimic, nimic... Lumina mi se ascunde miel... 
O, studiu fără roadă ce m-ai înveninat, 


Herman, medic german. Sorin, fiu de suflet al său (n.a.). 

Tu mi-ai răpit plăcere şi viață şi junie, 

Și nu mi-ai dat nimica în loc ce mi-ai luat. 

A trebuit a trece cincizeci de ani de trudă 
Plecat pe cărti, să aflu că nu poți ști nimic... 
Căci, Belzebut din Tartar să-mi fie mie rudă, 
De ştiu mai mult ca prostul ce n-a-nvăţat nici pic. 
Am căutat misterul în lumi necunoscute: 

Pe oameni, pe natură, pe toți am întrebat; 
M-am coborât în lumea mormintelor tăcute 
Și pe țărâna lumei adânc am meditat; 

Am despicat țărâna, precum și cugetarea; 

Și nu știu, cugetarea e care-ar fi urmat 
Materiei, sau lutul a urmărit suflarea, 

Sau altfel cugetarea (să fiu mai acurat? ?) 
Mai bine jucam ursul la porţile străine ! 
Căci cel puțin ursarul tot crede în ceva; 

Dar eu nu cred nimica şi nu ştiu de fac bine 
Să nu cred; nu știu iară de fac eu rău cumva?... 
Dar am aflat că nu e mai mare bogăţie 
Decât credința noastră, s-atunci am pizmuit 
Pe prostul care crede și trece-n bucurie 

O viaţă-n care nu știm la ce am mai venit... 
Ciudată, Doamne, este ființa omenească... 


(După o pauză, luând hârca de mort în mână) 


Ah! iată ce rămâne în lume după noi !... 

Ce-ai fost în astă viaţă, țărână pământească ? 
Tu poate-ai fost ca mine, împinsă de nevoi ? 
Ori poate-o frumuseță l-a căria picioare 

Ca pulbere-aurită junimea au călcat ? 


Acurat - cu grijă, atent. 

Ai fost ferice poate ? gi mândră, râzătoare, 
Ca visul tineretei din lume ai zburat ? 

Dar unde e mândrețea şi dalba ta junie ? 
Voi, care-ați fost iubit-o, vedeți ce ați iubit ? 
Vedeți totdeodată a voastră nebunie, 

Vis dulce ce se stinge îndată ce-aţi gândit !... 


Dar ce zic ?... el fu, poate, vrun domn aici în lume 


Această hârcă poate ce vântu-a trențurati 
Nu s-a plecat în viață şi poate l-al ei nume 
Mai multe milioane de sclavi au tremurat ? 
Dar unde-ti este tronul, coroana Si mărire ? 
Ah ! unde ţi-e mândria, poporul credincios ? 
Un cap de sclav, alături, nu este osebire 
Din tine si dintr-însul: aveţi același os. 
Copiii răi se joacă cu mana-ti ce odată 
Tiind un sceptru jalnic, popoare cârmuia, 
lar hârca-ţi ce fusese odată curonată 

E adăpost de şoareci cari adorm în ea |... 


(După o lungă reflectie) 


Dar iată, noaptea trece...bălaia dimineață 
Trimite înainte-i un dulce foc ceresc 

Să stingă lampa d-aur ce arde încă-n ceaţă, 
Novroasă coam-a noptei, ce visele-mpletesc... 
Colo se sparge unda de undă alungată; 
Colo din frunză sună ai nostri călători; 
Colo privighetoarea suspină-namorată, 

De vânturi legănată pe patul ei de flori... 
Răsai, o dimineaţă ! și fie ca să paie? 

Ca tine bucuria-n sufletu-omenesc ! 


Trentura (a) - a zdrențui 
Să paie - să pară 


81 


Desfăşură în aer cosita ta bălaie 

Pe care flori de aur Si roze strălucesc ! 
Zburaţi, minute blânde, cu aripă-aurită ! 
Vărsaţi-vă, o flăcări, dintru al zilei sin ! 

Iar tu, coroana lumei, o soare ! te ridică 

În calea-ţi semănată cu mândre flori de crin ! 
Vin, vin de dă lumină la cei ce vor dulceaţă: 
De-aceea de la tine nimică nu voiesc |... 


(După o pauză) 


As da eu orice bunuri pe-o clipă de credinţă, 

De dulce fericire, speranță si amor... 

Dar vai ! deşerte vorbe ! căci nu mi e putinţă ! 
Unica-mi mângâiere ar fi numai să mor... 

Ca pulbere de aur ce toamna răsipeste 

Din coame-i, de ce anii-mi bătrâni nu se avânt ? 
Ah ! dac-al nostru suflet ca visul se topeşte, 

De ce nu caut pacea îndată în mormânt ?... 

Dar dacă, din potrivă, spărgând a lui prinsoare, 
Nemuritor, s-avântă... eu încă voi să mor... 

Și p-ale vântulețe cu line aripioare 

Ca un miros de roze în spațiu voi să zbor... 

Și ca acele stele ce scânteie-n lumină 

Pe bolta cea cerească, voios să mă înclin; 


Să mă îmbătsde viaţă în aria senină. 
D-amor şi de plăcere, şi dulce să suspin; 
La zgomotul usure de-aripi de vântuleţe, 
La freamătul cel vesel al sărutărei lor, 
La flacăra suavei, eternei tinereţe, 

Răpit de fericire într-un suspin să mor |... 

HERMAN, SORIN 
HERMAN 


A ! iată-te, copile |... ce vii să faci la mine 
Așa de dimineaţă ? Ai poate vrun necaz ? 
Vin, vin ! A ta vedere îmi face mie bine... 
Dar ce văd ? întristarea ţi-e scrisă pe obraz; 
Esti bolnav ? 


SORIN 


Nu, stăpâne. Dar de un timp încoace 

Nu ştiu de ce, mă crede, că aș voi să mor... 

E turbur al meu suflet...n-am un minut de pace 
Și aflu totodată plăcere-n al meu dor... 

HERMAN 


Dar care e cuvântul ? 


SORIN 


Cuvântul ? N-am cuvinte... 


HERMAN 


Tu te ascunzi de mine...Ascultă, fiul meu ! 
Tu poti a-mi spune toate ca la al tău părinte... 
Ce ? nu mai are credet învățătorul tău ? 


SORIN 


De ce îmi vorbesti astfel, iubitul meu părinte ? 
Cum n-ai avea tu credet la cel ce, aruncat 
La poarta casei tale, gol, fără de veşminte, 

A fost cules de tine, crescut şi învățat ? 
HERMAN 


Nu îmi vorbi de asta!... şi spune-mi ce povară, 
Ce vierme-ţi roade floarea plăpândei tinereţi? 


SORIN 


Tu vrei ? Ei bine, ascultă ? Mi-e dragă o fecioară 
Frumoasă ca lumina aceștii dimineți... 

Nu mă mustra, stăpâne !...căci m-am luptat eu tare 
Cu inima-mi aprinsă; dar nu am izbutit... 


HERMAN 


Și care-i al ei nume ? 


SORIN 
Fioriţa... cum îţi pare ? 
HERMAN 


Fioriţa ? O, sărmane ! ce nume ai rostit ! 

O, jună nebunie ! cum ai crezut vrodată 

Un vis atât de dulce ? să aibi inima sa ! 

Tu ce n-ai loc în lume la masa cea bogată, 

Ce între-ai săi roşeşte de tine mândra ta ? 
Dar tu ai zis: ce-mi pasă de sunt strein în lume ? 
Cu cei mari eu prin suflet deopotrivă sunt !... 
O inimă frumoasă nu-i cât un mare nume ? 
Săracul şi bogatul nu merg tot în mormânt ? 
Dar inima de înger ascunsă-n sărăcie 

Este ca diamantul în pulbere-nglodat, 

Ce lumea în picioare îl calcă fär’ să-l știe, 


Si-l pretuiește numai văzându-l la bogat. 

Ştii tu ce va zică, Sorine, sărăcia ? 

Ea este mai amară decât şi moartea chiar. 
Ea degradează omul...Durerea, bucuria, 

În moarte-s deopotrivă, căci una ș-alta iar 
Sunt amuţite ! mortul nimica nu mai simte, 
lar tu, sărac, ai voie, şi nu poți a voi; 

Ai ochi, dar n-ai vedere; ai gură, n-ai cuvinte; 
Ai inimă-nfocată, dar nu poți a iubi; 

Sărac, tu nu ai parte la nici o fericire. 

Sărac, tu porţi pe frunte al ursitoarei semn; 
De tine întorc capul făr’ de compătimire, 

Toti oamenii de dânşii te socotesc nedemn, 
Când nu află în tine un interes oricare... 

A oamenirei lege de astfel a voit... 

Și cel ce-ţi strânge mâna... dar fie-un suflet mare... 
Făr-interes, copile, mi te-ar fi ocolit! 

Amorul de femeie, sărmanul meu Sorine, 

E ca acele paseri ce nu se las din zbor 

Decât pe-nalte vârfuri de mândre stânci senine, 
Şi-i scurt ca fericirea de-un vis amăgitor... 


SORIN 


Nu, nu... Fiorita nu e cum ţie ti se pare, 

Ea are suflet mândru și de iubire plin... 

Ah! sufletu-i e plânsul căzut din întâmplare 
Din geana unui înger înamorat de-un crin. 
Sufletul ei e rază ce-o mândră dimineață 
Râzând lăsă să cază din sânişorul său; 

Şi-n lume-i rătăcită ca steaua serii-n ceață, 
Ca zâmbetul cel dulce pe-o faţă de om rău. 


HERMAN 


Aceste sunt frumoase în cărti de poezie 

Ce fermecă o fată de zece anișori... 

lubeşte a ta tară ce geme în robie! 

Orice iubire alta, aici, la muritori, 

Atară de iubirea a toatei omenire, 

Pe lângă cea a țărei se află mai pe jos. 
Ascultă. o, Sorine, a mumei chiar iubire 
N-are nimic de mândru, de rar, de generos. 
Aceasta o să-ţi pară ciudat, amar, crud poate, 
De n-ai gândit mai bine la ceea ce-ţi vorbesc, 
Dar este adevărul... Ah! de le-am ști noi toate 
Greșalele ce facem!... ascultă ce-ţi vorbesc. 

O mumă-iubeşte fiul căci este al ei sânge, 
Căci l-a purtat în sânu-i, căci este viața sa; 
Dar inima-i e rece, când fiul străin plânge... 
Aceluia i-e sete, el poate-nsătosa; 

Aceluia i-e foame; i-e frig; poate să moară! 
Ce-i pasă? el nu este un fruct din viața să: 
Nu este al ei sânge şi doru-i n-o-nfioară... 
lubirea țărei însă, Sorine, nu-i aşa... 

Căci ea ne-o-nsullă nouă o nobilă simţire 
Ce-avem pentru dreptate... Sorine, fătul meu, 
Iubeste a ta tară şi uită o iubire 

Ce inima-ți usucă şi-ţi face traiul greu! 

Și când atâţia oameni se dau la moliciune, 
Subt jugul unei mândre ca robii lănţuiţi, 

Pe câmpul nemurirei te du s-aduni cunune! 
E dulce-a şterge plânsul la cei nefericiți! 

Pe țara ta, copile, când laşi a ta cătare 

Și vezi străinul barbar subt fieru-i tot trecând, 
Călcând ale ei drepturi în oarba lui turbare, 
Și ale bătrâneţei albi plete insultând; 

Nu ai lăcrimioare în inima-ţi rănită 
Să verşi pentru dreptate și pentru cei trudiți? 
Ce? o femeie numai îți este mai iubită 
Decât o ţară mare și-atâți nefericiţi? 


FINELE PROLOGULUI 
FIORITA 


Pe malul Ialomiței, eterne lăcrămioare 

Ce din Carpata geană se varsă cetinel, 

În fundul unei silve! cu dese frunzișoare 

Se înălța odată un mititel castel. 

Acolo, subt o leasă?, pe mână-i răzămată, 
Ca floarea ce se pleacă pe mlăstărica? sa, 
Fiorița se gândeşte, şi-n geana sa bogată 

O lină lăcrămioară plăpând se legăna. 

Era momentu-acela când paserea răpită‘ 
S-ascunde-n coama verde a câmpului rouos, 
Când cerul se prevede“ în valea înflorită, 
Sau valea înflorită în cerul cel stelos. 

O aură suavă juca pe floricele 

Și răspândea-n departe mirosul dulce-al lor, 
lar und-armonioasă, râzând pe pietricele, 
Vărsa în sânul serei un vuiet plângător. 

A serei aripioară, muiată-n lăcrimioare, 

Pe pletele câmpiei ici-colo se lățea. 
Departe, unde ziua apune după soare, 

Pe nişte stânci de abur o rază mai lucea, 


s —— spiral 


in D N am 


Silvă - pădure. 

Leasă - desis, tufă. 
Mlăstărică - rămurică. 

Răpir - fermecat, vrăjil. 
Prevedea (a se) - a se oglindi. 

Ca un crater ce arde şi-neacă în văpaie 

De felurite fețe, vecinii muntisori: 

Ghirlandă de flori roşii pe coama-i cea bălaie, 
Ce ziua după sine las-a târî prin nori. 


Fiorita-i jună, mândră, şi creşte-n fericire; 

E jună ca-nceputul a tot ce-i grațios! 

lar frumusețea-i dulce ca tânără gândire 

Ce fermecă un suflet de fericiri setos. 

O frumuseţa rară, streină, îngerească, 

Pe care osebind-o din alte chipuri mii, 

Stă ochiul cu plăcere ca să se odihnească, 
Ca pe stejarul verde ce-apare în pustii. 

O coamă, răsfăţată de dalbe vântişoare, 
Părea că-i împletită cu gălbioare flori; 
Bogată și rebelă, rupea a ei prinsoare 

Și ca o ploaie d-aur cădea adeseori. 

Subt fruntea ei rătundă s-arcau două sprincene 
Ca două salbe d-aur, iar ochii, limpezi, vii, 
Ardeau subt ale fetei stufoase, mândre gene, 
Cât fluturul ce-aleargă prin spatiu și câmpii, 
Cătând să întâlnească modesta viorică, 
Văzând ai ei ochi mândri, pe faţă-i se lăsa 
Și, beat de voluptate, gurita lui cea mică 

Să fure-o sărutare din ochii ei căta. 

E albă ca cea spumă de valuri fugătoare 

Ce vântul răsipeşte pe-al mărilor pustiu; 
Guriţa ei, descrisă pe flori de lăcrimioare, 
Exală totodată mirosul lor cel viu. 

Ea este fericită, si-ntâmpină-n viață 

Oricare auroră ce vine a-i zâmbi, 

Ca si amantul care aşteaptă cu dulceaţă 

Să cază-o sărutare din gura ce-ar iubi. 

Dar de o zi durerea pe fața ei s-abate! 

Sorin turbură traiu-i senin gi râzător. 
Ea-nţelesese păsul ce pe Sorin străbate 

Și nu putea răspunde la tânăru-i amor. 

A stelelor regină se-nalță cu mandrete 

Pe calea-i înflorită cu aur în azur, 

Vărsând lumină dulce p-ale copilei feţe, 

Pe ochii ei albaştri, umbriţi d-un blond samurl, 


Sorin stă la picioare-i... Sorin, cu lăcomie 
Priveste fata-i dulce, precum un călător, 

Ce vântul rătăcește p-a mărilor pustie, 
Și-aruncă către țărmuri un ochi cuprins de dor. 


— O, viaţa-a vieţii mele! a vieţii-mi turburată! 
Îi zice cu căldură Sorin cel întristat. 

Tu singură-i dai farmec, plăcere şi blândeţe, 
Și mă-ndemnai pe mine în lume să trăiesc. 
O, viată-a vieţii mele! de mă iubeai tu oare, 
Sub dulcea ta privire, anii mi-ar fi-nflorit; 
Dar vai! aici în lume amara ursitoare 
Scrisese dinainte: al morţii logodit! 

— Ah, zise Fiorita, de-aș fi avut putere! 
Dar inimei, Sorine, nu poți a porunci. 

— Nu, nu, răspunse încă copilul cu durere, 
Oricare e ca mine, nu-i locul lui aici... 
Frumoasă copiliță! eu voi pleca din lume 

Şi după mine nimeni nu va mai întreba. 
Lua-voi după mine și umbra mea, şi nume, 
Şi nimeni niciodată nu mă va mai chema; 
In urmă-mi nu va plânge nici o ființ-iubită, 


1 Samur - blană de samur (animal camivor din pădurile siberiene). 

Căci lacrima ce udă mormântul de strein 
E roua dimineței pe miristi răsipită, 
Iar glasul care-l plânge e-al vântului suspin! 
În ziua ducei! sale de-aici, în nici o casă 
Cu văluri negre pragul n-o fi acoperit, 
Si cupele de aur suna-vor l-acea masă 

n mânile acelor ce-atâta a iubit. 
Când crivățul sufla-va în văile-ofilite, 
Ei plânge-vor cel arbor ce timpul a uscat! 
Îşi vor aduce-aminte de zilele-nflorite, 
Dar călătorul singur va fi de toţi uitat! 
Așa vorbi copilul, dar plânsul îl îneacă... 
Fioriţa simte-n sânu-i un dor sfâşiitor: 
Se împle ochii-n lacrimi şi capul i se pleacă: 
În sânul unei roze s-uneşte plânsul lor. 


Sorin purcede-n gânduri: iar mândra Fioriţă 
Răvarsă singurică un plâns răcoritor. 

A stelelor regină sărut-a ei guriță 

Și austrul resfat bogatu-i perișor. 


MISTERUL 
(O sală la curtea domnului.) 
GHINA VISTIERUL:, singur 


Ferice mă numeşte acel ce nu mă ştie! 
El are drept a zice, căci eu sunt fericit. 
Ieri încă n-aveam masă, trăiam în sărăcie, 


| Genitiv al substantivului ducă - plecare. 
2 Yistier - mare boier care se îngrijea de administraţia financiară a țării. 

În umbra neaverei ascuns, desprețuit. 

Un câne chiar, un câne, nu fu mai rău ca mine, 
lar astăzi veneticul ce n-avea ce mânca 

Nu numai are stare și gustă orice bine, 

Dar cârmuieșşte țara şi face orice va. 

Acei ce mai-nainte nu vreau nici să-mi vorbească, 
Acei ce în picioare ieri încă mă strivea, 

O, râs al omenirei, azi, mândri să-mi vorbească 
Cu laudă, cu fală, astept la scara mea. 

Am aur, am putere: şi cu o vorbă, stare 

Și viață fiecărui pot da şi pot răpi; 

Voința mea în cale-i nu află-ntâmpinare, 

Și prostul se grăbeşte spre a mă pizmui; 

Ei bine! dac-aceste se cheamă fericire 

Ei au cuvânt să zică că eu sunt fericit, 

Nu ştiu în ce-ntuneric se pierde-a mea gândire, 
Cât viața mi-e amară, cât traiul mi-e sucit. 


(Îsi vede chipul într-a oglindă) 


Ah! fața mea cea slută gonește-orice privire! 

Eu însumi în oglindă privind mă înspăimânt! 

O clipă s-am o faţă ce-ar insufla iubire, 

O clipă, şi-a mea viață apuie în mormânt! 
Oricare-i fi, putere, tu, ce mi-ai pus pe frunte 
Ast semn ce mă-nfioară, ce nu l-am meritat; 
Tu, ce sub flori ascuns-ai năpârci spurcate, crunte, 
Și viața omenească cu boale-ai întristat; 

Tu nu ești, nu, dreptatea!... Sau toate-acele rele 
Produsu-s-au în lume fără de ştirea ta! 

De sunt aceste toate făpturi de ale tele, 

Nu, nu, eu niciodată tămâie nu-ți voi da. 

Când nu cunosc pricina din care nasti în lume, 
Nici ierburi veninoase, nici sarpele-otrăvit, 

Nici boale, nici ah!... spune, misterioase nume, 
Făr de aceste rele, ființ-ar fi pierit? 
Printr-însele se ține a lumei armonie? 

Au fost trebuincioase neapărat aici, 

Ca binele prin rele să poată să se ție, 

Precum ne-a spus atâția filosofi mulțămiţi? 


Dar tu, pe-a cărui voie a-naintat ființa 

Tu, care le faci toate, din haos, din nimic, 

Ce stavilă fatală ți-a-mpiedicat voința, 

Încât fără de rele binele-ar fi nimic? 

Dar ce zic? spre a ţine a lumei armonie, 

A trebuit ca forma să mi-o batjocorești! 

O, lume, ești ferice, si multameste mie, 

Căci prin a mea sluțire, tu mişti şi viețuieşti! 


Dar vorbele sunt vorbe! eu ce voi face oare? 
Ce am să fac? aice nu vine astăzi ea?... 

Nu o să fie nunta-i la curte astă-seară? 
Câţiva voinici în umbră... Fiorita este-a mea. 


GHINA, DOMNUL MIRCEA! 
MIRCEA, INTRÂND PE GÂNDURI 


Tu eşti, sărmane Ghino? ce vrei să-mi spui tu mie? 
Eu am a-ți spune multe; vezi tu, voi a sfârși... 
Făcutu-ţi-am vrodată, vrând sau nevrând, rău ție? 
Asupra mea nimica tu nu ai cârti? 

N-ascunde, ci îmi spune, ai să te plângi de mine? 


] Mircea Ciobanul (1545-1552; 1553-1554; 1558-1559), a cărui soție, 
doamna Chiajna, fiica lui Petru Rareș, este eroina cunoscutei nuvele a 
lui Al. I. Odobescu. 

GHINA 


Nu, nu, din împotrivă, preanalt stăpânul meu! 


MIRCEA 


O taină ce-mi îngheaţă sângele meu prin vine, 
Ce-mi depărtează somnul şi-mi face traiul greu, 
Voi să descopăr ţie... dar ca otrava vie 

Ucide pe acela ce umblă rău cu ea! 

O taină ce tot omul, - nainte o să ştie, 

Ar trebui să roagel şi-a se cumineca! 

Dar nu, tu nu mi-ești omul, cu toat-a ta credinţă... 
Acela vroi să n-aibă nici gură a vorbi, 

Nici ochi ca să zărească, nici inimă să simtă, 
Nici voie... ca cuțitul ce trebuie-a lovi... 


GHINA 


Stăpâne, fă cu mine tot ce mi se cuvine... 
Zdrobeşște-mă-n picioare, și zi: Așa voi eu! 
Voi săruta picioru-ţi, zicând: ucis de tine, 

E dulce să las viaţa, o, scump stăpânul meu! 


MIRCEA 


Atunci, ascultă, Ghineo, și fie-a ta credință 

Să nu-ți răpuie viața... ce ştii? ce ţi-am vorbit? 
A! ştiu... dar, mai-nainte, arunc-a ta voinţă! 
Arunc-a ta gândire! fii rece, amuţit!... 

Fii rece ca o stâncă: dar mă pricepe bine! 

Pe când al meu părinte domnea p-acest pământ, 

Să se roape. 


Câţiva boieri din ură porniră către sine 

Și-i dară-un fel de apă ce-l duse în mormânt; 

O apă care-adoarme, dar care nu omoară; 

Și bunul meu părinte fu îngropat de viu... 

Câţiva pe la ureche sunară coarda morței 

A celor ce-l ucise... tu știi? l-am dezgropat... 

Si bunul meu părinte, această pradă-a sortei, 
n groapă-i, în coşciugu-i, pe față-era culcat! 

Semn cum că se bătuse în chinuri, în durere, 

Pe când în sânul mortei dodată s-a trezit!... 

Tu înţelegi, o, Ghineo, ce sete, ce plăcere 

Eu simț de răzbunare?... minutul a sosit!... 

Acei ce or să piară sunt peste doisprezece... 

Vezi, numele lor toate le-am însemnat aci |... 

Deseară este nunta... tu, înţelegi ? fii rece ! 

Acei ce or să vie d-aici n-or mai ieşi !... 


GHINA 
Măria-ta, dă-mi voie s-adaug două nume... 


MIRCEA 


Ce ? tu cunosti și p-alţii ? Zi, zi, să-i ştiu Si eu ! 


GHINA (la o parte) 


E vreme... unul şi altul îmi sunt urati în lume; 


Și făr'de ei mai lesne ajung la țelul meu. 


(Scoate a listă şi o dă lui Mircea; apoi tare:) 

Radu cel Mare ( 1495- 1508), domn blajin, care n-a avut nici un conflict 
cu boierii, a murit în urma unei boli îndelungate și a fost înmormântat 
la mănăstirea Dealul. Învinuirea formulată de Mircea Ciobanul este pe 


de-a-ntregul imaginată de poet. 


Ceteste ! tosi aceștii ieri seară s-adunase; 
Vorbiră să te surpe... vezi lista tuturor !... 


MIRCEA 


Ah ! să-mi răpească tronul ! mânia mă apasă ! 
Ah ! să-mi răpească viaţa ! şi ei încă nu mor ! 
Sorin, Si Filip încă !... ciudată întâmplare ! 
Sorin crescut la curte-mi, Si Filip ce-l cunun ! 
Ei încă mă înșală... o, lume ! o, turbare ! 
Mânia mă abate... să mor ori să-mi răzbun ! 
Ah ! vino, vino, iute, amară răzbunare, 
Și-adapă cu-al tău sânge setos sufletul meu ! 


GHINA 


Stăpâne, la picioare-ţi eu sunt în aşteptare... 
Zi, şi a ta poruncă îndeplini-voi eu... 


MIRCEA 


Să-nceapă nunta-ndată !... darl, preoţii să vie, 
Şi-n umbră totodată săpați mormânt cu zor; 
Subt ale sărbătoarei coroane râzătoare 

Serpi veninoși și negri s-ascunză limba lor. 


SMARALDA 


Sorin o zi ș-o noapte nu reintrase-acasă, 
El rătăcea-mpregiurul castelului numit. 
Acolo întristărei el inima își lasă, 

Acolo cheamă moartea, de viață obosit. 
Dar oarele se scură... El trebuie-a purcede. 

Plecă dar spre locaşu-i, trist, însă liniștit; 
Urmează lungul apei în care se prevede 
Giucând! al lunei pline imagin-aurit... 

Mai niciodată seara nu i-a părut mai dulce. 
Nici lună mai voioasă, nici stele mai zglobii; 
Nici dulcea filomiță?-nainte să se culce 

Nu a tinut concerte mai tinere, mai vii ! 
Tăcută, lină seară, păşind maiestuoasă, 

Și aerul cu-aripa-i ici-colo despicând, 

Scula mii vântuleţe în aria seroasă, 

Ce după dânsa toate veneau ugor săltând. 
În treacătul lor dulce, aceste vântişoare 

Se legăneau p-aripe în spațiul undos. 

Sau se giucau cu-a serei cosițe plutitoare 
Ori adunau pe vânturi al florilor miros, 

lar unele din ele, fiind mai indiscrete, 
Mergeau ca să surprinză în umbră doi iubiţi ! 
Giucau cu răsfățare în lungele lor plete, 
Râzând de nebunia acestor fericiţi. 

Pârâul lin şi dulce mugind în calea-i lată, 
Unea a lui murmură cu-al paserei suspin, 
Cu freamătul de frunze, în vânturi legănată... 
Aceste îmbătară pe junele Sorin. 

El caută în apa în care luna vie 

Și stelele de aur apare luminând; 

Acest tablou exală prea dulcea-i nebunie, 

Il fermecă, l-incântă, înalță al său gând. 
„Aicea apa este măreaţă și curată, 

Ca plânsul de fecioară ce cură p-al ei piept; 
De pulbere de stele i-e fața sămănată ! 
P-aici dulci păsărele prin cântece se cert, 


1  Giuca (a) - a juca. 
2 Filomură - filomelă, privighetoare. 


Ah ! unde pot să aflu o seară mai frumoasă ? 
Și a-mi depune anii, mormânt mai râzător ? 
Aici dar să se curme junia-mi viforoasă !... 
Vezi ! stelele de aur mă caută cu dor, 

Si apa murmurândă în cale-i se opreste; 
Îmi zice: Vino ! vino ! de mult eu te doresc ! 
Vezi, cât sunt de curată în luna ce lucește, 
Asa sunt credioncioasă cu cei ce mă iubesc ! 
Rămâneţi sănătoase, voi, zile tinerele, 

Dar pline de-ntristare, și tu, o, cerul meu ! 
Nemuritoare carte cu litere-aurele 

În care învățații cetesc pe Dumnezeu ! 

Şi tu, și tu, luniţă, lumină argintoasă ! 

Ce mă-necai adese cu dalbe sărutări, 

Și voi, o, floricele cu tinere miroase, 

Și voi, o, filomițe, cu mândre, dulci cântări ! 
Ah ! dacă a mea viață fu scurtă, o, ursită ! 
Și-a trebuit a trece fär’ de a fi iubit, 

De ce nu fuse oare încaltea strălucită, 

Ca steaua care cade; dar dacă a lucit ? 
Aflați-mi, o ! aflati-mi necazurile mele, 

Voi, marturii acelor ce în ascuns suspin ! 
Eram eu tânăr încă, o, luminoase stele ! 

Dar nu plâng tinereţea ce s-a curmat în chin ! 
Nu plâng nici mândrul nume, lumină trecătoare 
Ce fermecă ş-orbeşte pe cei ce-o au privit. 

Îmi pare rău d-un lucru: în viața-mi gemătoare 
Și scurtă, nimini încă, nimini nu m-a iubit ! 
Eu poci trăi, dar viața-mi e întristată foarte ! 
Se zice că sunt oameni ce uit ce au iubit; 

Eu poci trăi, dar colo pătruns-a cruda moarte 
Şi eu voi fi în lume un abur trist, pârlit, 

A cărui uscăciune va fi periculoasă. 

Va întrista dumbrava de tineri copăcei... 


O, lume ! crudă lume ! rămâi dar sănătoasă ! 
Ca vara cu flori dalbe mă duc cu anii mei !“ 
Asa Sorin gândeşte. Tot pare că se plânge. 
Se stinge luna-n aer şi stelele se joc ; 
Câmpia se preface în ocean de sânge, 

Și florile-n șopârle, şi aerul în foc. 

Șerpi se rădic pe coade și limbile arată ; 

Ei fug ca să se scape şi-n sânu-i se strecor. 
Şi inima-i se simte de ei înfiorată ! 

lar bufnite țipânde se las pe el din zbor. 
Nori negri se rădică, şi foc şi apă varsă, 
Cât nu încape locul aice pe pământ. 
Pământul se despică în inima lui arsă, 


Și mortii își scot capul și strigă din mormânt. 


Iar râul cură dulce cu undele-i spumoase, 
Ca vârsta tinereței ce trece în cântări ; 
În sânul lui s-aude suspine amoroase 
Ș-armonioase Soapte de calde sărutări. 
Din sânul apei iese o horă graţioasă 

De tinere fecioare, frumoase, râzători, 

A căror coamă cade pe sânul lor undoasă, 
A căror guri exală parfumul cel de flori. 
Sorin urmat de hiară, de foc Si de văpaie, 
Era să se arunce în iazul răcoros... 

Subt forma Fioritei, frumoasă şi bălaie, 


leşi din apă moartea... "Vin', mândrul meu frumos ! 


Vin”, vin’ de încălzește cel sân străin și rece 
Şi mâna-ți înghețată la sânu-mi călduros ! 
Şi buza ta uscată, pe care setea trece, 

Pe buza mea ce arde ca soarele focos." 

Asa, pierdut în noaptea închipuirei rele, 
Copilul şovăiește... voieşte-a s-arunca 

În apa strălucită de lună şi de stele ; 

O râdere amară trecu pe fata sa. 

Un pas, și-n sânul apei ar fi aflat scăpare 

Când o suavă umbră, trecând ca un suspin, 

C-un viers plăpând și dulce, dar plin de tremurare, 
ÎI strigă şi îi zice de două ori: - Sorin ! 


O jună copiliță îl cheamă pe-al său nume. 

一 Te caut, zise-acesta, de când o amurgit, 
Prin târg şi pe acasă... am auzit din lume 

Că te-a zărit pe-aice... şi fuga am venit 

Să-ţi spun a nu te duce deseară pe acasă... 

Tu nu ştii ce se trece? acolo la palat ; 

Pe de o parte nuntă, petreceri, danțuri, masă, 
lar pe de altă parte, tot pare turburat ! 

În umbră se lucrează sicrie de morminte. 
Popi vestmântaţi cu sfinte? în casă stau pitiți ! 
Ostaşi, pe la ferestre, cu lungile lor flinte 
Pândind prin întuneric, abia șoptesc sfiiți !... 
leșeam de la domnita; un ciohodar“ îmi zise 
Că o să curgă sânge și lacrime de foc ; 

Că-n cartea crud-a morţii sunt multe nume scrise 
Acelor ce de domnul zic rău sau își bat joc. 
Eu m-am temut de tine, ce zici adeseoare 

Că domnul și boierii despoaie țara lor. 

Ce ai să te amesteci într-astea, dragă Soare, 
De ce nu ești cuminte, s-asculți pe a ta sor’? 
Smaralda, orfelină, de-o rară frumusețe, 

De mică o luase domniţa lângă ea. 

Aci i se formase a vietei tinerețe, 

Aci în pace dulce mândrețea-i înflorea. 

Era datoare viața amicului ei june ; 


1 Trece - se petrece. 
2 Sfintă - sfită, veşmânt preoţesc. 
3 Ciohodar - slujbaș la curtea domnească. 

De-atunci ea îl iubește cu călduros amor ; 
El nu știe nimica; nimica nu îi spune 

Că dorul ce-i arată nu-i alt decât de-o sor’. 
Ea este-o frumusețe de-acele ce răpeşte 
Oricare ochi, o vede... un chip fermecător ; 
O talie subțire, ce vântul îndaieşte, 

Un păr bogat și negru d-eben! strălucitor ; 
O faţă ce nici soare, nici vânt nu sărutase ; 
O frunte rătungioară; ochi negri, mari, arzoși”, 
Umbriţi de niște gene stufoase de mătasă ; 
Obraji, deși nu rumeni, dar 位 ageti și voioși ; 
Micute buzişoare cu purpură- -ndoite, 

Si albi ca cele fulguri” căzute pe Carpat, 

Si mici ca nişte boabe de rouă risipite ; 

Un sân ca ghiocelul cel alb nesărutat 

De arsitele verei, şi ca juna fată 
Temându-se ca vântul ce-n plete îi juca, 

Cu sărutări ce-i fură, să nu-i ia totodată 
Secretul ce ascunde, cu grijă coperea. 
Purta o rochie albă cusută cu mătasă ; 

Pe capu-i o năframă cu dese flori de-argint 
Cădea cu-a sa cosiță ce-n două înnodase, 
Ca două aripi ninse ce corbu-ntinde-n vânt. 
La gât purta- -nnodată o salbă auroasă ; 

O leasă* de mătasă întrepletătă-n fir, 

Cu două pafte5 de-aur, pe talia-i mlădioasă, 
Se prevedeau prin vălu-i cel alb şi rar la fir. 
Sorin l-a ei vedere rămase în răceală. 


Eben - abanos. 
Arzos - arzător. 
Fulgur - probabil, fulguraţie, iluminaţie bruscă a cerului datorită unei 
ee Dire, ae pe să = 
asă - aici, împletitur tu 
Pafte - pafta. 

— Îţi mulțumesc, Smaraldo, îi zise însă el, 
Dar viața mea nu face această osteneală 

Ce tu ţi-ai da cu dânsa, o, mândru îngerel ! 
Eu pot muri şi nimeni să nu se întristeze, 

Și lipsa mea pe nimeni să fac-a întreba ! 

Eu pot muri și nimeni să nu mă cerceteze, 

Și nici un sân să bată sau lacrimi a vărsa. 
Căci fără de-o iubire de-o seamă între toate, 
Viaţa-i o povară, o, înger răpitor ! 

Iubesc cu înfocare, cu nebunie poate. 

Dar oamenii prin ură răspund l-al meu amor. 
— Tu zici că nimeni încă nu te iubeşte, Soare ? 
Că pentr-aceea traiul ţi-e dureros şi greu ? 
Dar tu, tu însuţi, spune, pe cine iubesti oare, 
Ca să te plângi de alţii, o, Sorinelul meu ? 
Așa vorbi Smaralda c-un aer de mustrare ; 
O vie rumeneală cuprinse fața sa. 

— Smaraldo, îi răspunse Sorin cu înfocare, 
Lăsând din a lui geană o lacrimă-a pica, 
Văzut-ai tu în visuri o dulce frumuseţe 

Ce nu vezi niciodată aievea pe pământ, 
Arzând de frăgezime, dulceaţă, tinerețe, 

Un înger blând si dulce, vorbind dintr-un cuvânt? 
Și poți totdeodată să-ţi faci închipuire 

Cât poate ca să simţă un suflet îndrăgit? 

Un suflet ce-nsetează de dulce fericire, 

Un suflet ce iubește şi nu este iubit? 

Ei bine! astfel este această frumuseţe 

Pe care o iubeste ast suflet turburat. 

Dar vai! această dulce, străină tinerețe 

Tu o cunoşti, Smaraldo... deseară se mărită 
E rece la iubirea ce ea mi-a insuflat! 

La curte, unde-a merge voiai să mă opreşti! 
一 Fiorital zise fata cu inima rănită, 


101 


Turnând a ei cătare spre bolțile cerești. 

— Fiorița! îi răspunde Sorin ce mâna-i strânge. 
Ah! plânge-mă, copilă, căci sunt nefericit! 

Ah! plânge-mă, Smaraldo, cu lacrime de sânge 
Și varsă mângâiere în sufletu-mi zdrobit! 

De când iubesc, Smaraldo, vezi, soarele e rece 
Și stelele în aer s-au stins și au pierit; 

n darn! se face ziuă şi noapte, timpul trece; 
Nimic nu mă deşteaptă din visu-mi fericit... 
N-aud, nu văd nimica decât a ei făptură, 

A cării frumuseță mă-mbată de amor, 

Și vorbele-i mieroase ce cad din a ei gură 

Ca florile de aur din mândrul pomișor. 

C-o vorbă ea ar face să cure al meu sânge; 
Pe-un zâmbet al ei numai aș da eu viața mea; 
Ca slabă floricică, ea subt picior m-ar frânge; 
Ucigător, copilă, m-ar face dac-ar vrea. 

Când ochiul meu o vede arzând de frăgezime. 
Din crestet până-n talpe, mă prinde un fior 
Ce m-arde şi mă-ngheată, m-apasă cu cruzime, 
Și gura mi se-nchide, şi capu-mi pere-n nor! 
Atuncea al meu suflet, cu sufletu-i deodată, 
Lăsând a lui ţărână pe ţărmul pământesc, 

Aș vrea ca două raze să se cufunde-ndată, 

Și să s-avânte dulce în leagănul ceresc! 


Smaralda-neacă doru-i şi varsă lăcrămioare, 

Al căror curs ferice alină păsul său, 

Ea a simţit în sânu-i, şi pentru prima oare, 

O crudă gelozie ce-i face-un mare rău. 

— La curte este nuntă; iar teamă-mi este foarte 

Că subt acele danțuri, plăceri sărbătorești 

Și cântece voioase s-ascunde cruda moarte; 
Tu poți scăpa mireasa pe care o iubesti; 

Ia dar inelu-acesta cu pajură domnească, 

Ce spre a ta scăpare chiar doamna mi l-a dat! 
Cu el oricine poate orice să uneltească; 

Totul i se spune, totul îi e plecat. 


NUNTA 


Mii de făclii lumină în sala spațioasă. 

Dar nu lucea nimică mai mândru, mai voios, 
Ca ochii celor dame ce-n hora zgomotoasă 
La sunetul vioarei s-avântă grațios. 

Dar ca să descriu dantul, vai! muza mea nu are 
Nici grația cerută, nici bucuria lor! 

În darn o chem la horă! ea stă în nemiscare 
Si gându-i în departe s-avântă după dor; 
Căci de un timp încoace ea este gânditoare. 
Și zgomotu-i desplace, rari lucruri o răpesc; 
Marchiza scăpătată asa-i supărătoare, 
Lumina, fumul, dantul, îndat-o ostenesc! 


Lăsăm dar tinerimea s-adune bucuroasă 
Pe sânul dezmierdărei plăpândele ei flori! 
Vezi! muza mă invită atât de graţioasă 

Ca să salut mireasa cu perii gălbiori. 
-Fiorita cununată trecus-aici în sală 

Cu toată adunarea ce-acum o admira, 
Frumoasa-i dulce față era puţin cam pală, 
Dar umbra întristărei un farmec nou îi da. 
Pe capu-i, de o parte, saricu-il de velură?, 


1 Saric- turban. ， 
Velură - velur, catifea. 


“tă gt pa 


103 


Rouat de pietre scumpe, lăsa pe sânul ei 

Să cadă-n răsfățare o fundă lat-aură 

Ce atârnând sărută rotunzii-i umerei. 
Cosiţa-i, împletită cu mărgăritărele, 

Se despica în două căzând pe spate-i strâns, 
Ca două ghirlăndiţe de flori de micşunele. 


Ca doi șerpi lungi de aur, stropiti de-al serei plâns. 
În sânul ei, a cărui albete răpitoare 

Se prevedea prin vălu-i de gaz! ce-l coperea, 
Ca marmurul în fundul de ape limpigioare, 
Ca crinul printre rouă, - își înfipsese ea, 
C-o graţie eschisă? buchet de floricele 

Ce exalau în preajmă-i un răpitor parfum, 
Și nu știau: ori ochii-i, plouate viorele, 

Sau gura-i răsucită, năşteau dulcele fum? 
Pe brâul ei de aur, astrânsă cu-ngrijire, 

Se mlădia ca floarea pe rămurica să; 

Și seamănă, copila, c-o dulce-nchipuire 
Ce-n visele juniei vine-a ne fermeca. 


E fericită ziua când junele vergine? 

Încep ca să iubească de fat-amantii lor! 
Căci din acea zi numai pot ele să exprime 
Cât inima lor fuse-necată de amor. 

Dar astă fericire nu-mbată pe Fioriţa: 

Q presimţire-amară o turbur mereu. 
Acolo, în tăcere, suspină copilița, 

Și lăcrămând se uită la soțiorul său. 


1 Gaz- țesătură subțire, voal. 
2  Eschis - ales 
3  Vergină - fecioară. 

Femeile, geloase de-a fetei frumuseţe, 
Găsesc c-acele lacrimi anunţă un mister; 
Că umbrele-ntristărei pălise-ale ei feţe, 
Că fata n-ar fi tocmai un îngeraș din cer. 
Dar printre toate una, şi jună şi frumoasă, 
Soţia unui Stroe ce-era biv vel spătari, 
Dar rea, nesuferită, zuliară?, vanitoasă, 
Crezându-se născută de neamuri foarte mari: 
Natura însă-i dase o formă foarte rară, 
Diametral opusă cu caracterul ei; 

În faţă-i frăgezimea de seri de primăvară, 
În ochii săi dulceata de ochi de columbei”! 


Aceasta ia chip dulce si vorbă prefăcută: 

— În ziua Duntei tale, îi zise fetei ea, 

Eu nu pot înțelege să fii tu abătută: 

În loc să fii voivasă, tu plângi, copila mea! 
Bărbatul, copiliță, e seara ce umbrește 
Ș-ascunde de-ochii lumei pe cei ce noi iubim, 
Când faţa pentru inimi se-ntâmplă de rosegte， 
Ia spune, Fioriţo, ce s-a făcut Sorin? 


Copila se roseste. Rivala-i triumfătoare 

O vede cu plăcere, și sub piciorul său 
Adrobeste-a ei mândrie precum sfărâm-o floare 
Și face să zâmbească ascultătoriul rău. 

Pe o sofa preascumpă, sta doamna, conjurată 
De mândre jupânese, prin care s-osehea 

Prin rara-i frumuseţe, Smaralda, juna fată. 


| Biv vel Pa - fost mare spătar. 
2 Zuliar - pelos. 
3 Columbel - porumbel. 


De-acolo copiliţa rivala şi privea. 

„Ah! mult e mândruliţă! zicea copila-n sine, 

De ce, o, Doamne sfinte, n-am chipul ei frumos! 
Și ochii ei albastri, şi genele-i blondine, 

Și fața-i bălăioară, și păru-i auros! 

Atunci, ah! cine ştie? putea c-a lui iubire... ~ 
A mă iubi?... o, dulce, fermecător cuvânt! 
Iubirea lui e viața... unica-mi fericire! 

E tot ce-mi face bine! e dorul cel mai sfânt! 


De ce nu mă iubeşte? el mi-ar fi drag mai tare... 


Căci făr’ să mă iubească, atâta îl iubesc! 

L-as fi iubit atâta cât ura mea e mare 
Asupra Fioriţei ce nu poci s-o privesc! 

Și iar nu poci a ține aşti ochi să o privească, 
Ca când mă trage-un farmec...“ Aci ea se opri 
Şi ochii s-aţintiră pe faţa îngerească 

A tinerei mirese, pe când o umili. 


Smaralda le ascultă, vorbirea lor îi place; 
Se simte răzbunată... apoi iar se gândi: 

„EI nu-i drag Fioriţei.:. femeia dar rău face 
Cu-atâta răutate pe tată-a umili! 

Dar poate jupâneasa, chiar ea poate-l iubește. 
Fioriţa,-am zis, rosise; ea n-are-apărător, 
Nici chiar o căutare ce-ades îmbărbăteste; 
În darn cu ochii cată pe dragu-i soțior! 
Căci toţi, mai toți boierii ieşiseră afară, 
Lăsând pe jupânese uitate-n jocul lor. 

Din ordinea! lui vodă cu toţii s-adunară 

În altă sală mare, în sala de omor. 


| Ordinea - ordinul. 

A oaspeților voie se răsipește-ndată 

Și spaima-nfiorează pe privitori uimitil 
Căci de fustași! cu flinte e sala înecată, 

Și câți-woiesc să iasă la uși se văd opriți. 
Aici s-aduce o masă, pe care-i aşezată 

O carte și o cruce, mai multe cununii; 

Și popi cu patrahire în sală se arată. 
Urmati de o mulțime de slugi gi de lachii?. 
Înmărmuriți de spaimă, toti tac în adunare 
Și nimeni nu-nţelege acest amaf mister. 
Aici rămâne mută oricare întrebare; 
Nimini, nimic nu ştie, nici gardă, nici chiar cler. 


Dar Ghina iat-apare în sală cu trufie; 
Sinistra lui rânjire pe toţi a-nfiorat: 

Pe faţa lui luceste aceeași bucurie 

Ce a simţit Satana când pe-oameni a-nselat. 


— Bărbaţii voştri (zise femeilor uimite, 
Spuind totdeodată numele tuturor), 

Au tras spre dânşii moartea cu crime dovedite: 
Muierile d-acuma si tot avutul lor 

Le vor lua ciocoii” ce-n coadă le slujeşte... 
Muieri! iată bărbaţii ce vouă se cuvin... 

El zise şi un vuiet în sală se lățește, 

Femeile strig... ţipă şi unele leșin. 

Dar unele zâmbiră!... căci scena dureroasă 


|  Fustas - ostas din garda personală a domnului. 
2 Lachii - lachei. 


3 Ciocoi - fecior în casă, servitor al unui boier. 
` 

Și crudă totdodată avea comicul ei. 
Exemplu, spătărita cea mândră și frumoasă, 
Ce-a fost privit boierii ceilalți ca pe lachei, 
Ea se văzu redusă, în marea ei mândrie, 
Să ia de soț ciocoiul bătrân şi uricios; 

Iar altele din ele trecute-n ilichie 

(Cum zice într-aceasta un cronicar voios) 
„Nu ştiu de ce pricină la faţă se roşise?“ 


Din toate Fiorita primi mai cu amar 

Această lovitură!... Sărmana, mai murise?! 
Pe soțul ei cu țipăt îl cheamă în zadar! 

Ea tremură, și plânge, și pierde-orice simțire. 
Văzând tradus în faptă decretul pronunțat. 


-CT 


Doi ciohodari profită de lunga ei dormire, 
Din ordinul lui Ghina, cu ea s-au depărtat. 


SILA? ŞI MOARTEA 


(O cameră abia luminată de o lampă. 
Fiorita leşinată pe un pat.) 


Aceea ce-a mea formă pocită, urâcioasă, 

Să-mi dea nu fu în stare, îmi dete capul meu, 
Căci iată-mă la țălu-mi... vedeţi acea frumoasă, 
Cea mândră, nemblânzită, ce-atât o iubeam eu? 
Ce-o apără? nimică... și nu mai e scăpare! 

Nici o putere-n lume nu poate-a o scăpa! 


1 Jlichie - vârstă. 
Aproape murise, era mai mult moartă decât vie. 
3 Silă - torţă; constrângere, silnicie, 

Vedeţi cât e de jună. de albă, de frumoasă? 
Ce gură mititică! ce păr lung şi bogat! 

Din geană-i cură încă o rouă călduroasă, 

Și sânu-i saltă dulce, Si cheamă-un sărutat! 
Ea doarme... o, plăcere! ce mă opreşte oare? 


Asa vorbeste Ghina, cu capul ametit 

De fumul unei patimi brutale şi-arzătoare. 
El pierde minte, vorbă... obrazu-i e pălit, 
Și ochii lui acuma sunt încruntați în sânge, 
Ca ochii unui tigru ce prada şi-a găsit. 

O mână infernală se pare că-l împinge; 

Se clatină pământul... lumin-a dispărut. 
Abia-si atinge mâna turbatul de feciaoră, 
Aceasta deodată atunce s-a mișcat. 
Mişcarea copiliței mai mult îl înfioară 
Decât un serpe negru pe care-ar fi călcat. 
El geme-n a lui sete, văzându-şi cupa plină; 
Dar când lu gur-o pune, paharul a secat! 
Mânia lui e mare și furia-i străină... 

Nimic nu-l mai opreşte... Fioriţa a ţipat! 


O luptă neegală... ca vulturul cel tare 

C-o dulce porumbică ce va a o zdrobi... 
Pericolul dă fetei putere-atât de mare, 
Cât două, trei minute ea se impotrivi; 

Dar bratu-i osteneşte, puterea sa slăbeşte; 
Bărbatul înţelege... adaoge-al său zur... 
Când Ghina ţipă, cade, sub fierul ce-l răneşte... 
Lovit în piept de-o mână ce vine-n ajutor. 

El cade într-al său sânge... o fată tinerică 
Naintea Fioriţei atunci s-a arătat. 

Aceasta e Smaralda!... intrând pe-o ușă mică 
Ascunsă în părete... - Copilă, te-am scăpat. 
— Dar care-i interesul ce iei tu pentru mine? 
Întreabă Fiorita luându-i mâna sa. 

Îţi sunt datoare viața... ah! ce zic? fără tine, 
Mai mult si decât viaţa bărbatul îmi lua! 
Smaraldo, voi fi tie o soră călduroasă; 

Voi face pentru tine orice tu vei voi. 

— Ah! zise copiliţa cu geana neguroasă, 

Ce voi? dàr ce voi alta decât a mi-l iubi!... 
Dar spune, Fioriţo! o, spune-mi, dragă, mie, 
De ce eşti rece oare la dorul lui Sorin? 

El, ce iubeşte viața, căci fi-este dragă ţie, 
Ce-ar da zilele sale să-mpace-al tău suspin? 
Dar de un timp încoace, e trist, îngălbinește; 
Pe gânduri totdeauna el umblă adâncit; 
Nimică nu-i mai place: îl vezi că se topeşte 
Ca floarea dimineţei ce brumele-au lovit; 

În sufletu-i se trece gândiri spăimântătoare... 
El vrea să se ucigă... o, dulce îngerel! 

Tu, care esti frumoasă si blândă ca o floare, 
Tu, care te iubeşte, îndură-te de el ! 


一 Ce pot să fac, Smaraldo ? mi-e inima-nghețată: 
Nu simț nimic văzându-l; lipsind, nu îl doresc. 
Dar spune-mi, copiliţă, e oare-adevărată 

A mirelui meu moarte ? sau eu mă amăgesc ? 

— Ah ! cel puţin, îi zice Smaralda, gânditoare, 
Tu poți să-l scapi de moarte, o, Fiorita mea ! 

Ea zise, şi din ochi-i curg calde lăcrămioare... 

一 Poţi să-l întorci la viață, îi zise încă ea. 

Apoi, luându-i mâna o udă-n lăcrămioare 
Și-o-ncarcă totodată de calde sărutări. 

一 Ah ! scapă-l, zise fata căzându-i la picioare, 
Nu știu vorbi, o, Doamne ! şi n-am decât oftări 
Și lacrimi ! ah ! copilă, să fi putut a-ți zice 

Cum simte al său suflet, la slabul meu trist grai, 
Cu lacrime de sânge tu ai fi plâns aice ! 

Căci inima-ți e caldă ca soarele de mai ! 

— Dar ce te întristează ! întreabă Fiorita， 
Atinsă pân’ la suflet, ce păs ai de Sorin ? 

Eşti oare a lui soră ? mai zise copilița. 

El îmi spusese-odată că-n lume e străin. 

— Eu, sora lui ? răspunse soptindu-i al lui nume. 
Ascultă, surățică, și află ce sunt eu: 

N-am nici părinți, nici frate; pe nimeni n-am în lume. 
Dar el le ţine locul la toți, îngerul meu... 
Urechea de-l aude și ochiu-mi de-l priveşte, 
Pierd graiul și cuvântul, și mâinile îmi frâng; 

Și sângele în sânu-mi arzând se grămădeşte; 
Vorbesc orice îmi vine, şi plâng, și râd, și plâng! 
Ah ! scapă-l de la moarte ! o vorbă mângâioasă, 
O căutătură dulce pe râpă-l va opri... 

Mângâie-l cu cuvinte, surata mea frumoasă ! 
Mângâie-l cu cuvinte, de nu poți a-l iubi ! 

Zicând aceste vorbe, Smaralda-ngenunchiată 
Picioarele Fioriței, plângând le-mbrăţișa; 

Iar tânăra frumoasă, răpită şi mirată, 

Pe lângă dorul fetei uita durerea sa. 


ÎNCHEIERE 


(Un beci: paie așternute) 
(Stroe Spătarul 1; Coadă Vornicul?; frate-său 


1 Spătar - mare boier, comandant al oastei. SA 
2 Vornic - mare boier, care conducea treburile interne ale țării. 

Radu Comisul! ; Dragul Stalnicul?: Vintilă Co- 
misul; Filip Caminariul : mirele Fioriței și alti 
boieri hotarâri” la moarte.) 


FILIP CĂTRE STROE 


Cu toate-aceste nunta începuse bine; 

Mireasă frumușică Si ginere voios ! 

Hori, muzică şi masă, pahare cu vin pline... 

Dar dracul vâră coada, și totul cade gios ! 

Dar cui să-i treacă-n minte, spătare, mare-nune, 
Că moarte-n ziafete5 de-ald-astea ascundea 

A ei zbârcită frunte ?... Dar trebuie a spune: 
Ideea este rară, ba încă nu e rea! 

Și dacă-n ceea lume o fi să mă însoare, 

Spre-a nu mai cădea-n cursă lua-voi măsuri tari; 
Acum rămâne numai, în viaţa viitoare, 

Să ştim de este nuntă, și domni și boieri mari ?... 
Dar tu eşti dus pe gânduri ! ca popa ce rămâne 
Neales de parohie la tronul păstoresc. 


(Boierii se ceartă în Jund) 

Hei ! cine strig-acolo ?...ascultă, o, stăpâne ! 
Pe marginile gropei ei încă se sfădesc ! 
STROE 


Ce crezi tu despre suflet în viața viitoare ? 


Comis - boier care se îngrijea de grajdurile domnești. 

Stolnic - boier care purta grija mesei domnesti 

Caminar - boier care strângea dările pentru băuturi. 

Hotărâţi - condamnaţi. ' 
Ziafet - petrecere, chef. 

FILIP 


Nu te grăbi, spătare... mai rabdă şi vei şti. 
În viața ce-o să vie ca-n viaţa trecătoare, 
Cât pentru mine, frate, tot vesel am a fi. 
Tot ce mă neodihnește e temerea cea mare 
Ce am, să nu mă puie în raiul cel ceresc, 
Să stau cu umbre triste ca tine, o, spătare ! 


(Poarta închisoarei se deschide: intră Sorin repede) 


A! iată unul, însă, cu care să glumesc... 
Ce! si tu vii, Sorine? pe Dumnezeu, bădită, 
De stiu ceva din toate ce ochiul mi-a văzut... 


SORIN ţtrăgându-l lu o parte) 

Ascultă-mă, Filipe ! Sărmana Fioriță 

În mâna lor spurcată se zice c-a căzut... 

la, ține inelu-acesta si manta de la mine 

Si zboară spre scăpare-i... doi cai afară sunt... 
ă vă agiungă ziua în ţările străine |... 

Ia, ia inelul, du-te și nu zi un cuvânt... 

FILIP 

Îți multumesc, o frate ! dat tu, ce-o fi de tine ? 

SORIN 

Nu te-ngriji de mine... aceasta-i treaba mea. 

FILIP 

Nu, nu ! ori stau aice, ori vei ieşi cu mine! 

SORIN 


Te du, te du, grăbeşte; și zboară către ea !... 

FILIP (la inelul şi manta; pleacă, apoi iar se întoarce) 


Ascultă-mă, Sorine, dă-mi mâna a ţi-o strânge, 
Îţi jur pe al meu suflet să fiu fratele tău. 


SORIN 


Dar du-te ! mergi; o clipă mai mult, și al tău sânge 
Va curge... zboară, zboară, de eşti fratele meu. 


(Filip arată inelul, şi gardele îi face loc de iesă) 


Acuma vie moartea ! mă va afla în pace... 
Fiorița e scăpată... acuma pot să mor, 

Să mor ca să trăiască aceea ce îmi place... 
Îţi mulţumesc cu lacrimi, stăpâne ziditor !... 


A doua zi Fioriţa, cu soțu-i împreună, 
'Trecuse în Moldova, voioși și mulțumiți. 
Boierii se tăiară; și chiar Sorin cel june 
Pierise deodată cu-acei nefericiți. 


lar într-o dimineaţă, mulțimea curioasă 

Pe malul unei ape s-adună a privi 

Cadavrul unei fete... Smaralda cea frumoasă 
Se azvârlise-n apă, neavând ce mai iubi. 


1 Aceasta se crede că s-a întâmplat pe la anul 7052. Cronicile încă 
vorbesc de tăierea boierilor, și după tradiţie se ştie că Mircea-Vodă a 
tăiat pe Coadă Vornicul, pe frate-său Radu, pe Dragul Stolnicul, pe 
Stroe Spătariul, pe Vintilă Comisul și alţii (n. ed. 1855), Anului 7052 
("de la facerea lumii”) îi corespunde anul 1544. Mircea Ciobanul a fost 
însă numit domn în ianuarie 1545. Cronicile relatează într-adevăr că, 
îndată după ce s-a instalat la București, unde își avea capitala (nu la 
Târgoviște), Mircea Ciobanul a poruncit să fie decapitaţi cinci boieri 
mari și alţii mai mici, care uneltiseră împotriva lui. Au urmat alte 
asemenea represiuni sângeroase, cea mai cumplită fiind aceea din 
februarie 1558, când au fost măcelăriți la curtea domnească două sute 
de boieri Si clerici. 


9 a” 
e bi pate 
al i As å 


a mir 


Dj 
iz 


ii 


A ù | (DR y 
AaS 和 最; 


BASME 


FATA DIN DAFIN 
I 


— „Deschide-te, dafin! eu voi a mă duce 
Spre râul senin, 

Căci stelele d-aur se leagănă dulce 
Pe valul cel lin!“ 


Aşa se complânge fecioara frumoasă 
Ca viața din rai, 

Închisă-ntr-un dafin p-o vale pletoasă, 
Cu plete de mai. 


Iar fata coboară voioasă din laur, 
Aleargă prin flori, 

Şi luna ce pare ca bulgăre d-aur 
Luceşte prin nori. 


Aleargă prin valuri de flori virginale 
Cu vântul ușor; 

Și boarea o-mbată; privirile sale 
Se turbur d-amor. 


II 


一 „Cosiţele teale, ce cad bălăioare, 
Îi zise-un drumaș, 

Lumină pe sânu-ți ca focul de soare 
P-un crin drăgălaș! 


Dar fie rău zisă cereasca-ți mândreţe, 
O, vis fericit! 

Căci inimă, viaţă și dulce junete 
Acum mi-a răpit!“ 


Atunci rumeneala plăcutei fecioare 
Pe față-i luci 

Ca sângele mierlei, ce p-alba ninsoare 
Voios ar stropi. 


El zice şi-aleargă spre fata sfioasă 
Cu chip purpurat; 

Dar dalba copilă se duce voioasă 
Pe plaiul cel lat. 


Aleargă prin iarbă si când e departe 
De domnul frumos, 

Își ostie pasul și şeade-ntr-o parte 
Cătând amoros. 


III 


一 „Regina bălaie cu dulcele stele 
Adoarme pe nor! 

Adormi, o, mireasă, pe bratele mele 
Uitând al tău dor!“ 


lar vergura doarme pe brațele sale 
Șoptind amoros: 

— „O, Doamne din ceruri! fă să nu mă-nşeale 
Streinul frumos!“ 


Adoarme fecioara; dar când se trezește 
În darn l-a chemat! 

Buchet de flori dalbe sub capu-și găsește; 
Dar el a plecat. 


IV 


— „Deschide-te, dafin, acum pentru mine, 
Să m-adăpostesc, 

Căci noaptea purcede și soarele vine 
Și-o să mă topesc!“ 


— „Te du, copiliță, cu coam-aurită, 
Cu chipul plăcut, 

Căci dup-a ta frunte cununa-nflorită 
Acum a căzut!“ 


MIHNEA ȘI BABA 
Dupe o tradiție 
I 


Când lampa se stinge la negrul mormânt 
Atinsă de aripi, suflată de vânt; 

Când buha se plânge prin triste suspine; 
Când răii fac planuri cum au a reţine 

În barbare lanțuri popolul gemând; 

Când demoni si spaime pe munţi se adună 
De urlă la stele, la nori şi la lună, 
Într-una din peşteri, în munte râpos, “ 

Un om oarecare intră curagios. 


I 


În peştera Carpaților 
O oară gi mai bine 

Vezi templu pacinatilor 
Ce cade în ruine. 


Aici se fac misterele 

De babe blestemate, 

Ce scot la morți arterele 
Și hârcele uscate. 


Aci se fierb si oasele 

În vase aurite, 

Aci s-adun frumoasele 
Când nu mai sunt dorite. 


O flacără misterică 
Dă palidă lumină; 
Iar stâlpii în biserică 
Păreau că se înclină. 


Si liliecii nopţilor 
Ce au aicea locul, 


Ascunsi în hârca morților, 
Umblau să stingă focul. 


O babă, ce oroarele 
Uscaseră în lume, 

Tot răscolea vulvoarele, 
Şoptind încet un nume. 


S-aude zgomot de paşi pe aproape, 

Cum calcă strigoiul când va să dezgroape 
O tânără fată... Colo... Ascultaţi! 

Să fie satana cu ochii de focuri? 

— „Hei! Cine să calce în negrele-mi locuri, 
Se-ntreabă bătrâna... aici nechemați!...* 
Ea zice, și-n umbră un om se arată 

Cu ochii de sânge, cu fruntea uscată, 
Teribil ca locul în care intra. 

一 „Bătrână, el zise, îţi fă datoria!“ 

Și vorba-i, cum geme în zid vijelia, 

Din colţuri în colțuri grozav răsuna. 


Bătrâna 


Ascultă-mă, doamne, aveam în oștime 

Un fiu oarecare vestit în mulțime 

Prin luptele sale; era fiul meu; 

Plăcut ca seninul, frumos ca o floare 

Și pentru aceasta mai stam eu subt soare. 
Era pentru mine al meu Dumnezeu, 

Şi pentru aceasta m-am dat în perzare. 
Să-l fac între oameni ferice şi mare, 

Am dat al meu suflet la negrul tartar. 

Tu ştii mai departe. Ce? gemi de turbare! 
Vei sângele mumei, tu vei răzbunare, 
Loveşte! Na sânul, tirane barbar! 

Căci viața îmi este acum blestemată. 

O! cum nu pot oare să sorb astă dată 

Şi zilele tele, şi sângele tău! 

Dar nu pot, căci fiu-meu în ultima-i stare 
Opri orice mână a da răzbunare. 

Tirane! Vezi prada-ti, vezi cugetul său. 
Pe urmă, c-o mână uscată și arsă, 
Într-una din hârce un sânge ea varsă, 

Și, dându-l lui Mihnea, îi zise: Să bei! 

E sângele fiu-meu, na! soarbe-l mai tare, 
E cald şi e tânăr, cum vei tu, barbare; 
Na, soarbe, sau eu sorb p-al tău, de nu vei. 


IV 


Toţi morţii din mormânturi, 
Cu ghearăle-neleștate, 

Ca frunzele uscate 

Ce zbor când suflă vânturi, 
Spre Mihnea alerga; 


Iar vârcolacii serii, 

Ce chiar din lună pişcă 
Când frunzele se mișcă 
În timpul primăverii, 
Tipand, acum zbura. 


Șoimanele ce umblă 
Ca vijelii turbate, 

Coloase deşirate 
Cu forma ca o turlă, 
Din munţi în văi călca. 


yv 


Un glas în mulțime teribil gemu 
Și ceata infernă îndată tăcu. 


VI 
Blestemul 


Oriunde vei merge să calci, o, tirane, 

Să calci p-un cadaver şi-n visu-ți să-l vezi, 
Să strângi tu în mână-ți tot mâini diafane 
Și orice ţi-o spune tu toate să crezi. 

Să-ţi arză plămânii de-o sete adâncă 

Și apă, tirane, să nu poţi să bei, 

Să simţi totdeauna asupră-ți o stâncă, 
Să-nclini a ta frunte la cine nu vrei. 

Să nu se cunoască ce bine vei face! 

Să plângi! însă lacrimi să nu poţi vărsa, 
Și orice dorință, şi orice-ți va place 

Să nu poți, tirane, să nu poți gusta! 

Să crezi că ești geniu, să ai zile multe 

Şi toți ai tăi moară; iar tu să trăieşti! 

Și vorba ta nimeni să nu o asculte, 

Nimic să-ți mai placă, nimic să dorești! 


VII 


Aşa vorbi bătrâna 
Și Mihnea tremură. 

Iar naiba, ce fântâna 
O soarbe într-o clipă 
Și tot de sete ţipă, 
La dreapta lui zbură. 


El are cap de taur 

Și gheară de strigoi, 
Și coada-i de balaur, 
Şi geme cu turbare 
Când baba tristă pare; 
lar coada-i stă vâlvoi. 


lar nagodele-urâte 

Ca un mistreț la cap, 
Cu lungi şi strâmbe râte 
Cu care de pe stâncă 
Râm marea cea adâncă 
Si lumea nu le-ncap; 


Si șease legioane 

De diavoli blestemaţi 
Treceau ca turbilioane 
De flacări infernale 
Călări toți pe cavale 
Cu perii vulvoiați. 


Și mii de mii de spaime 
Veneau din iad râzând 
Pe Mihnea să defaime, 
Căci astfel baba are 
Mijloc de răzbunare 

Pe mort nesupărând. 

VIII 


Mihnea încalecă, calul său tropotă, 
Fuge ca vântul; 

Sună pădurile, fâşie frunzele, 
Geme pământul; 

Fug legioanele, zbor cu cavalele, 
Luna dispare; 

Cerul se-ntunecă, muntii se cleatenă 
Mihnea tresare. 

Fulgerul scânteie, tunetul bubuie, 
Calul său cade; 

Demonii râseră; o, ce de hohote! 
Mihnea jos sare. 

Însă el repede iară încalecă, 
Fuge mai tare; 

Fuge ca crivățul; sabia-i sfârâie 
În apărare. 

Aripi fantastice simte pe umere 
Însă el fuge; 

Pare că-l sfâşie puri însetabile, 
Hainele-i suge; 

Baba p-o cavală iute ca fulgerul 
Trece-nainte, 

Slabă si palidă, pletele-i fâlfâie 
Pe osăminte; 

Barba îi tremură, dinții se cleatină, 
Muge ca taur; 

Geme ca tunetul, bate cavalele 
Ca un balaur. 


EX 


O, ce de hohote! Râseră demonii, 
Iadul tot râse! 

Însă pe creștetul munţilor, zorile 
Zilei venise. 


(1845) 


O NOAPTE LA MORMINTE 


Mergeam pe căi sălbatice, 
Cătam adăpostire; 

lar fantasme lunatice 
Râdeau p-o monastire. 


Lătra departe câinele 

La duhuri neguroase, 
Scoteau din groapă mâinile 
Scheletele hidoase. 


Pe munți, regina nopților 
Păruse gălbenindă, 

Aşa cum fruntea morților 
Se vede suferindă. 


Atunci trecură ielele 

De mâini în horă prinse; 
Ș-un abur toate stelele 
Indată le coprinse. 


Tipa în sânul norilor 
Vulturi cu grele pene. 
Şi vuietul prigorilor 
Se auzea alene. 


Un fulger!... Norul fumegă; 
lar tunetul răspunde, 
Si ploaie cade, spumegă 

n turburoase unde. 


Apoi s-aud răsunete 

De vaiete, suspine; 
Înspăimântat de tunete, 
Un mort veni spre mine. 


În prejmul monastirelor, 
Umblând, mă rătăcisem; 
La locul cimitirelor 
Văzui că mă ouprisem 


Morrul 


„Deschideţi, schelete, aceste mormânturi, 
Căci ploaia se varsă pâraie din nor, 

Căci vântul mă bate, şi câini mă-nconjor, 
Și ielele albe duc hora pe vânturi. 


Aseară, când umbra cădea pe pământ, 
leşii să văd luna jucând pe ruine, 

Căci două schelete gemeau lângă mine 
Și-un verde balaur zbura prin mormânt. 


Dar luna s-ascunde dodată-n furtună 
Și astfel ca spicul de vânturi uscat, 
Vârtejul pe mine în văi m-a zburat 
Pe unde infernul sabatul adună. 

Schelete tăcute, am fost împărat; 

Cum soarele trece din lume în lume, 
Din poluri în poluri zbura al meu nume, 
Din poluri în poluri eram lăudat. 


Precum un luceafăr străluce prin stele, 
Luceam printre prinții din epoca mea; 
Dar, vai! amăgire! Virtutea-mi lipsea 
Și sceptrul se sparse în mâinile mele! 


Toţi îmi spunea mie că lumea e-a mea, 
Că pot p-un capriciu s-o calc în picioare; 
Că orice dorință, de răuvoitoare, 

Un semn, şi-mplinită să-mi fie putea. 


Dar ochii satanii în noapte lumină, 

Ca două steluțe ce-n nori strălucesc, 
Ca doi cărbuni roşii ce-n umbră roșesc, 
Și negrile-i aripi pe capu-mi se-nclină! 


Credeam eu acestea, Si-asa am urmat! 
Pâraie de sânge vărsam cu cruzime, 
Și-acest-omenire ce geme în crime 

Un cap vream să aibă ca eu să-l abat. 


Dar câinii mă latră şi corbii crocnesc! 
Colo pe morminte joc albele iele, 

Ce râde cu hohot de oasele mele, 

Iar ochii satanii în noapte lucesc!“ 


În cele din urmă furtuna trecuse 
Și toată natura cu-ncetul tăcuse. 

Scheletul acela ce morții rugase 

La locul său umed intrarea să-i lase, 
În groapă intră, 

Iar echo departe apoi repetă: 


„Dar ochii satanii în umbră lumină, 

Ca doi cărbuni roşii în noapte roșesc, 
Ca două steluțe ce-n nori strălucesc, 

Și negrele-i aripi pe capul-mi se-nclină!“ 


(1844) 


DOMNUL DE ROUĂ 
I 


—Luna, ca o sferă, dupe-o stâncă verde, 
Varsă dulci lumini. 

O copilă jună trece Si se pierde 
Printre verzi grădini. 

Faţa ei e dulce ca lumina nouă 
Lunii pe un nor; 

Ea-mpleteşte-n raze și își scaldă-n rouă 
Părul bălăior. 

Poartă o cămașă splendidă ca focul 
Soarelui pe râu; 

Ca un arc în ceruri îi strângea mijlocul 
Străluciosu-i brâu. 


H 


—,Oh! ferice fie calul ce aduce 
Pe amantul meu! 

Căci de şeapte zile faţa lui cea dulce 
Nu-o văzusem eu.“ 

— De n-ai fost tu bine, zise cu mustrare, 

De-a fost ne-ngrijire, si mai rău îmi pare, 
Sufleţelul meu!“ 

Apoi pleacă fruntea ca să o sărute 
Domnul cel frumos; 


Faţa ei cea albă cu trăsuri plăcute 
Luce grațios. 

lar la focul lunei sclava cu plăcere 
Plimbă calul alb, 

Ce, sub mâna-i mică, merge în tăcere 
Peste plaiul dalb. 


HI 


— „Lasă-mă-a purcede! nu vezi tu, fetiță, 
Razele de zori!“ 

— „Nu e raza zilei; ci a mea guriță 
De vermelii flori.“ 

— „Nu... aceasta-e ziua!... trebuie-a mă duce. 
O, amanta mea!“ 

— „Nu! vei sta cu mine, viața este dulce!“ 
Fata îi zicea. 

— „Printre vise rele, trista mea ursită 
Una dată-a zis: 

«Lero-împărate! tu iubesti o scită 
Dulce ca un vis; 

Cum se face noapte de la Istrul mare 
Către Olt te duci, 

Ca să stergi de lacrimi cu o sărutare 
Ochii ei cei dulci... 

Află că o dată soarele pe cale 
De te va găsi, 

Într-o rouă dulce cu zilele tale 


Te va răsipi.»“ 

— „Este încă timpul, mirele meu dulce! 
Ziua n-a sosit...“ 

— „Să adură calul!“ Calul se aduce; 
Stelele-au albit: 

Pe un drum de peatră domnul își repede 
Sprintenu-i fugar; 

Dupe-un vârf de stâncă draga lui îl vede 
Lăcrimând amar. 

— „Noapte,-opreşte-ţi zborul! stele mândrioare, 
Mai staţi în eter!“ 

Astfel roagă încă juna plângătoare 
Căutând la cer. 

Iară printre umbră o cetate-albește; 
El s-a bucurat. 

Însă, o, durere! soarele luceşte... 
Domnul s-a-nrouat! 


DOAMNA LUI NEGRU ȘI BARDUL 


E spelndidă masa și vinuri străine 
Se varsă spumând 

Prin cupe de aur; iar domnul râzând 
Voieste să-nchine. 

Aici cavalerii vestiți în bătaie 
Prin luptele lor, 

Cu tinere dame, brunete, bălaie, 
Vorbeau de amor. 

lar doamna frumoasă şi jună soție, 
Cu ochii în jos, 

Lasă să se vază a sa bucurie 

Râzând grațios. 

— „Să vie străinul ce cântă afară, 
Să cânte aci!“ 

Așa vorbi domnul și toți așteptară. 
Străinul sosi. 

— „Cu voi bucuria și dulcea plăcere, 
Oaspeți străluciți, 

lar viaţa-vă cure ca râul de miere, 
Să fiţi fericiţi!“ 

— „Dar ce ai tu, doamnă? Ce iute schimbare 
Ce-ai tu de suspini? 

Ca spicul cel galben tu fruntea înclini, 
O, dulce suflare! 

De ce tăceți, oaspeți? O, doamne frumoase, 
De ce staţi tăcând? 

Ia harpa, străine, cu bucle-auroase, 
Ia harpa curând! 

Și pentru aceasta să dați lui îndată 
Tot ce am mai scump eu, 

Să-i dați lui chiar cupa-mi în aur lucrată 
Şi chiar calul meu!“ 

— „La alții dă cupa, la alții dă calul! 
O doamne, eu cânt 

Cum fâşie plopul, cum vâjie valul, 
Cum vuvuie-un vânt!“ 

Străinul începe o tristă cântare. 
Oaspeţii, uimiţi, 

Se-ncânt d-armonie, deşeartă pahare, 
Se cred fericiţi. 


— „Mie credinţă tu mi-ai jurat 
Pân' la morminte unde tot moare. 
Oh! frumuseţii putem noi oare 

A nu îi crede cuvântul dat? 

Pentru mărire mi-ai făcut rău, 
Jertfind iubire şi răsfățare 
Viaţa ta trece în întristare, 
Cerul răzbună pe bardul său. 
Vai! pentru tine eu pătimesc! 
Viaţa-mi se scurse fără junete， 
Plină de lacrimi și de tristețe. 
Cu toate astea eu te iubesc! 
Amorul arde în sânul meu 
Bătut de doruri apăsătoare 

Ca roua dulce p-o tristă floare 
Ce se înclină sub doru-i greu. 
Adesea chipu-ți desfătător 

Ca o lumină printre morminte, 
Vine, surâde, mi-aduce-aminte 
D-acele timpuri de sânt amor! 
Astfel aruncă ochii pe flori 
Pasărea blândă până ce moare. 
”Murind, ea încă ar vrea să zboare 
Pe o ghirlandă de sărbători. 

O rugăciune voi să-ți fac eu 

Și a mea frunte să se încline! 
Revarsă două lacrime line 

Căci azi mă lasă sufletul meu!“ 


Străinul precurmă cântarea-i îndată. 
El nu mai putea 
Să cânte de lacrimi. lar doamna zâmbea 
Prin plâns astă dată. 
A doua zi însă pescarii găsiră 
În Argeș pescând, 
Un june cavaler şi-apoi o liră 
Aflară cătând. 
(1846) 

PEŞTERA MUȘTELOR 
I 


În dumbrăvi poetici, în bazin săpat 
În granit cu feţe, 
Se scălda frumoasa fie de-mpărat 
Cu-ale sale sclave rari în frumusețe. 
Soarele se culcă în aburi de rubin 
Și se varsă dulce 
Pe-ale lor cosite ce nundează lin; 
Apa-n bobişoare, p-al lor fraged sin, 
Ca roua-n crini luce. 
Peste-ai lor albi umeri, care strălucesc 
Sub a lor ninsoare, 
Graţioase roze repede-nfloresc 
Și lucesc la soare. 
Sclavele domniţei par în acest loc 
Asfel cum pe mare, 
Printr-al lunei pline brâu voios de foc, 
Miriade raze scânteie, se joc 
Fără de-ncetare. 
Dar un zmeu sosește p-un fugar spumos, 
Intră prin grădină; 
Caută din dosul unui pom stufos 
Sclavele frumoase ce se joc voios 
” Cu-alba lor regină. 
Ochii lui se lasă pe regina lor 
Si-ai săi ochi se-ncântă; 
După cal coboară si pășește-uşor. 
Stă, priveşte,-ascultă şi, c-un iute zbor, 
Pe bazin s-avântă. 

Zmeul încalecă, fuge cu vergura, 
Fuge pe vale; 

Calul se turbură; zboară, se spumegă, 
Muscă-n zabale. 


Zmeu-iîi frânele, repede-i sângeră 
Coasta spumoasă; 

Cerul se scutură, munții se leagănă... 
Vijelioasă, 


Cerul se scutură, munții se leagănă... 
Brazii săltară, 

Cerul cu stelele, brazii cu stâncele 
Se confundară. 


Văile murmură, frunzele freamătă, 
Aerul sună: 

Pletele verginei, sparte, sub aure 
Scântei la lună. 


Însă la pestera stâncilor alpice 
Calul atinge; 

Sforăie, nichează. Zmeul cu vergura 
'N umbră se stinge. 


II 


Regele preurmă, cu călări d-ai săi, 
Calul lor ce zboară. 
Dar din peşteri zmeul varsă pe flăcăi 

Muste veninoase ce-n acele văi 
Caii lor omoară. 


Dupe-atunci când pasă turmele pe plai 
Lângă grota lată, 

Zmeul socotește că-s ostaşi pe cai 

Și răvarsă musca care-ucide, vai! 
Orice vită-ndată! 


(1858) 


HEROL 


Herol la morminte se duce și plânge 
Promisa lui moartă cu fruntea sub flori. 
Din fruntea lui cură sudoare de sânge; 
lar stelele d-aur se-ngână cu nori. 


O, rară minune! Mormântul tresare 
Și-ndată deschide și sânu-i de lut, 
Frumoasa promisă de marmură pare, 
lar luna lumină din spaţiul tăcut. 


Pe mantia-i albă, cosițele-umbroase 

Ca noaptea cu ziua se-ngână, apărând 

E brâul ei d-aur, cu raze lucioase, 
ncinge ferice mijlocu-i plăpând. 


Dar fafa-i străluce d-acea frumusețe 
Ce nu-i cunoscută la neam omenesc, 
Și rozele-s stinse pe dulcele-i feţe, 
Cătarea-i perdut-a cel foc fecioresc. 


— „Părinţii-mi nu vrură să fiu eu soție 
Acelui ce-n viaţă-mi atât am iubit, 
D-atunci în durere, plăpânda-mi junie 
Se stinse cu viaţa, cu tot ce-am dorit. 


Dar relele tele mă turbură foarte 

În lumea de pace din care sunt eu, 

Și viu să te mustru de ce lași spre moarte 
Să cază-al tău suflet, o, sufletul meu! 


Acela ce moare se perde-n uitare; 

E lege-a naturei ce tot a coprins; 

Un om ne se perde, căci alt om dispare; 
Un crin nu se fană, căci alt crin s-a stins!“ 


— Prea dulce fantasmă! Pe lumea de doruri 


Sunt singur... d-acuma, vai! nu mă lăsa! 
Când ești în locașul cereștelor horuri, 
O zi de plăcere mai pot eu gusta? 


Oh! fără de tine tot este durere; 
Pământul şi cerul în doliu îmi par; 
Si sufletu-n viață nimica nu cere, 
Oricare plăcere se schimbă-n amar.“ 


Într-asfel amantul fantasmei vorbește; 
Fecioara-l ascultă pătrunsă de dor; 
Rădică la ceruri, ce-n aur luceşte, 
Cătarea sa plină de plâns și de-amor. 


— „Vai! dacă crezi însuți, mai zise răpită, 
Că nu poți în viață să fii fericit, 

Dorinţa ta dulce să fie-mplinită! 
Pe bratele mele dormi, suflet dorit!“ 


Pe sânul fecioarei el capul înclină, 
Se-mbată de vise şi dulci răsfățări 

Şi-n noapte s-aude soptire divină 

De blânde complângeri, cerești sărutări. 


Dar când aurora prin noapte s-arată 

Şi varsă flori d-aur pe tristul pământ, 
Drumaşii găsiră cu faţa-ntristată 

Un june cadaver zăcând p-un mormânt. 


(1858) 


REVERII 


O FATĂ TÂNĂRĂ PE PATUL MORȚII 


Ca robul ce cântă amar în robie, 

Cu lanţul de braţe, un aer! duios, 

Ca râul ce geme de rea vijelie, 

Pe patu-mi de moarte, eu cânt dureros. 


Un crin se usucă şi-n laturi s-abate 
Când ziua e rece și cerul în nori, 

Când soarele-l arde, când vântul îl bate, 
Când grindina cade torente pe flori; 


Aşa făr' de veste pe zilele mele 

O soartă amar a bătut, 

Si astfel ca crinul de viscole rele, 

Pe patu-mi de moarte deodat-am căzut. 


Aer - arie. 

Abia-n primăvară cu zilele mele 
Plăpândă ca roua abia am ajuns, 
Atuncea când cântă prin flori filomele, 
O crudă durere adânc m-a pătruns. 


Amară e moartea când omul e june, 

Și ziua-i frumoasă, și traiul e lin, 
Când paserea cântă, când florile spune 
Că viaţa e dulce si n-are suspin! 


Să moară bătrânul ce fruntea înclină, 
Ce plânge trecutul de ani obosit; 

Să moară și robul ce-n lanțuri suspină, 
Să moară tot omul cu suflet zdrobit! 


lar eu ca o floare ce naște când plouă 
Creşteam pe cunună să am dezmierdări, 
Și mie amorul cu buze de rouă, 

Cu inimă dulce, îmi da sărutări, 


Ca frunza ce cade pe toamnă când ninge 
Suflată de vânturi aici pe pământ, 

Ah! juna mea viață acuma se stinge 

Și anii mei tineri apun în mormânt! 


CÂNTECE DIN EXIL 


Insecta chiar se-mbată de soarele cel dulce 
Sub care providenta un loc i-a însemnat 
Și paserea, în toamnă, în alte țări se duce, 


Dar iară se întoarce când timpul s-a schimbat. 
Dar pentru noi, al țării plăcut şi dulce soare 

A încetat în viață d-acum a lumina. 

Oh! plângeți țara voastră cu lacrimi arzătoare! 
Oh! plângeţi România ce-nclin fruntea sa! 
Da, inima bătut-a l-a țării înviere, 

Deci inimile voastre să se fărame-n chin! 

Da, ochii-au vărsat lacrimi la marea sa durere, 
Deci ochii să se stingă pe un pământ strein! 
De ne luau ei viaţa, o, patrie iubită! 

Nu ar fi fost mai aspri cu fiii exilați, 

Am fi voit cununa martirilor iubită 

Decât pe alte țărmuri de tine depărtați. 

Ei ne-au respins, o, țară! în țările străine 

Ca astfel să răcească amorul ce-ţi păstrăm, 

Și inimile noastre să fugă de la tine, 

Și, amărâți de doruri, noi să te blasfemăm! 
Mă bucur d-aer liber, de viață, de lumină, 

La neamuri ce virtutea a nobilat măreț. 

Aicea nici o frunte sub sabia străină 

Nu vine să se plece în hulă și despreț. 

Dar este fericire când nu sunt lângă tine, 
Când ştiu ce suferințe vin a te întrista? 

Pot fi ferice, oare, şi pot gusta vrun bine 

Când sabia străină înclină fruntea ta? 

Acela care vede plăpânda fericire 

Pierind ca visul d-aur sub ochiu-i întristat, 
Acela care vede sărutul de iubire 

Pe a miresii buză sub moarte înghețat; 

Acela ce-mpleteşte ghirlanda cea de nuntă 
Și-n loc d-o dulce frunte, o pune p-un mormânt, 
Acela singur ştie ce suferință cruntă 

Simţit-a al meu suflet la dorul țării sânt! 

O, țară, Românie, o, drăgălașă floare! 

Tu pleci pe moarte fruntea în dimineața ta 

Ca o fecioară dulce ce jună încă moare, 

Şi lacrimile noastre nu pot a o scăpa. 

Ah, dacă aste plângeri ca un prefum! de noapte, 
Spărgând acele valuri albastre din eter, 
Ajunge-vor la tine în dureroase soapte, 

Divină provedintă, (ă-ndată ca să pier! 

Ce rău făcut-am ție, o, ţară de durere! 

Ca să atragem ura-ţi? Într-un extaz d-amor 

Am vrut să fii ferice, s-ai viaţă şi putere 

Și, pentru-a ta mărire, voios am vrut să mor! 
Cu toate-acestea, țară, tu ești nefericită, 

Și te iubim mai tânăr în suferința ta. 

Imaginea ta dulce ca fantasma iubită 

În nopți d-amărăciune vine-a mă îmbăta, 

Eu te iubesc,o, țară, precum iubim o floare 

Pe care vântul morţii înclină pe pământ, 
Mi-eşti dragă ca lumina ce-n sânul nopții moare, 
Ca o amantă dulce ce cade în mormânt. 

Ferice este-eroul cu fruntea podobită 

De lauri glorioase, și-nceată d-a trăi! - 

Ferice este-amantul ce vede-a lui iubită 

Ca floarea dimineţii pe sânu-i a zâmbi, 

Si, savurând nectarul în prima sărutare, 
Depune a sa viață Si zice: am trăit! 

Când ochii te văzură, o, ţară de-ntristare, 
Săltând de fericire, de ce nu am murit? 

O, timp ce schimbi în lume tot lucrul, rău și bine, 
Și ţară, și plăcere tu nouă ne-ai luat, 


1  Prefum, profum - parfum. 

Lăsându-ne abateri, dureri, amare chine 

Și-o inimă în care credința s-a uscat; 

Nu-ţi cer eu fericire, nici zile dulci și line, 

Nimic din câte-n viaţă eu încă n-am gustat, 

Nu voi, nu pot a-ţi cere nimica pentru mine: 

Îţi las cu trista-mi viață tot ce tu nu mi-ai dat; 
Dar cer o zi frumoasă, o zi de bucurie, 

De glorie, de viaţă, acestui drag pământ. 

O, timp, dă-i libertatea, dă-i vechea vitezie! 

Și d-astăzi sufle vântul pe tristul meu mormânt! 


LA LAMPA MEA 


Tu te consumi, o, lampă! dând raze luminoase; 

La lucrul meu ca tine eu însumi mă consum, 

Voind a da lumină acestii țări frumoase 
Ce relele supun. 

Avem aceeași țintă, aceeaşi misiune, 

Dar tu de când servi mie, o, lampă,-ai ruginit, 

Și eu de când serv țării, vai! trebuie a spune? 
Cu inima-am slăbit! 

Și n-am produs nimica! Acum ca altădată 

Copiii săi cei vitregi în taberi se dezbin: 

Acum ca mai-nainte ea este-ngenuncheată 
Sub jugul cel străin! 

Nu simte nici durerea ce suferă de heară, 

Nu simte nici rușine de umilinţa sa, 

Nu simte că mai bine într-un mormânt să piară 
Decât a se pleca! 

Tu ştii, o, dragă lampă! acele nopți amare, 

Trecute în veghere, ca să-i aflăm cântări, 

Prin care să-i aprindem, în sufletul ei mare, 
Frumoasele-aspirări? 

Dar vântul de la dânsa au dus aceste cânturi; 
Ea nu le-a ascultat. 

Tot astfel Si suspinu-i s-a mestecat pe vânturi, 

Și Lacrima-i cu sânge în râuri a picat! 

Cântarea libertăţii acum e înecată 

De strigătul acelor ce cheamă arzător, 

Să-i urce la putere și să devie-ndată 
Tirani, la rândul lor! 

Și sufletele slabe şi fără de mărire, 

L-a patimilor voce, mai repede alerg, 

Tirani şi robi, în noaptea de moarte rătăcire. 
De o potrivă merg. 

Lumină încă, lampă, o odă, o cântare, 

Și dacă şi d-acuma noi nu vom izbândi, 

Atunci, având dovadă că nu mai e scăpare, 
Chiar eu te voi zdrobi. 


EXILATUL 


Râzândă bucurie lumină juna față; 
Cu vise dulci speranța tot sufletul răsfață; 
* Dar tu stai în tăcere, străin necunoscut! 

În sărbătoarea noastră tu singur ești tăcut! 
Îmbată-te de viaţa ce ne surâde nouă, 

Căci viața omenească se duce ca o rouă! 

Nu voi plăceri molateci născute-n sărbători! 
Nici tinere fecioare, fragile, blânde flori; 
Dar daţi-mi mie ţara ce sufletului place, 

Și grijile-mi amare în flori se vor preface! 


LA PATRIE 
I 


Revarsă, dulce patrie, 
În cânturile mele 

Și tinerețea dorului, 
Și lacrimile tele! 


Aici afla-vor sinceră 
Și caldă răsfățare; 

Aici oricare lacrimă 
Se va preface floare. 


lar cântecile-mi tinere, 
În doru-ţi nobilate, 

De gratii dulci, angelice, 
Vor trece cununate. 


În noaptea viitorului 
Durerea ta vor spune, 
Făcând să cure lacrime 
Din inimile june! 


TI 


Nu mai este ţară mai desfătătoare! 


Cei străini se mir! 

Acolo străluce, ca june fecioare, 
Luncile la soare 

Cu brâuri lucioase, cu plete de fir! 

Dar, o, crudă soartă! cetele străine 
Smuls-au din cosite florile divine; 
Sub a lor picioare sânu-i a călcat, 
Oh! și nici un suflet dorul n-a mișcat! 


NUI 


Albele fecioare cu cosiţi frumoase 
Colo dănţțuiesc: 

Ca fluturi ce scutur aripi auroase 
Pe crinii ce cresc. 


Dar vai! ochiul nostru, dacă le priveşte, 
Într-un râu de lacrimi dulce se topeşte, 
Cugetând c-aceste fiice sunt ursite 
Să dezmierde numai inimi înjosite! 


IV 


Multe harpe cântă cânturi tinerele, 

Blânde ca marmura dulcei aurele, 
Printre viorele! 

Dar aceste harpe nu mai îndulcesc 

Chinurile tele, țară ce doresc! 


h 


Fiii tăi sunt mândri de mândretea lor! 
Dar ce foloseşte 
Patriei române chiar al lor amor? 

Umbra-i înveleşte! 

Viaţa lor se scură fără de mărire; 

La benchetul vieţii n-au nici o numire! 
Cei răi acoper pe cei buni ai tăi 

Cum coprinde pirul rozele pe văi! 


PLÂNGERILE POETULUI ROMÂN 


一 0, pentru ce, poete, în cânturile tale 

Tu plângi această ţară în care te-ai format? 
Și florile ce crește în astă verde vale 

Le spui cu ochii-n lacrimi că iarna-a-naintat? 


Dar ce lipseşte oare acestor ţări frumoase? 
Nu vezi locuitorii cât sunt de mulțumiți? 
Că nimeni nu se plânge de zile dureroase 
Ș-aceasta dovedește că ei sunt fericiți. 


Când plângi această ţară tu esti în amăgire! 
Legi, arte, instituţii în sânu-i înfloresc; 

Tot ce chezăşuieşte o dulce fericire, 

O dulce-ndestulare, nimica nu lipsesc. 


— Nimica nu lipsește din câte zici tu mie, 
Aici pământul nostru e binecuvântat, 

El varsă râuri d-aur; dar îţi voi spune ție: 
Lipseşte libertatea, şi tot e întristat. 

UN TÂNĂR ROMÂN MURIND ÎN STRĂINĂTATE! 


Cum paserea ce pleacă în locuri depărtate 
Se-ntoarce iar în ţara de unde a plecat, 

D-o suvenire dulce, vai! inima mea bate 

Și zboară spre pământul în care s-a format. 


Căci am văzut adesea pe muma doritoare 

Copilului său dulce, o lacrimă ștergând; 

Eu nu aveam o mumă să-mi șteargă-a mea plânsoare, 
Eu nu aveam pe nimeni şi am trecut plângând. 


Dar hora grațioasă a zilelor junele 
Acum se întrerepe, eu trebuie să mor! 
Frumoasă rondurelă?, pe aripile tele 

În țara mea iubită, de ce nu pot să zbor? 


O! moarte, mai aşteaptă, căci eu sunt tânăr încă: 

Pe douăzeci de roze îmi număr anii mei! 

O! moarte, crudă moarte, abia-am ajuns subt stâncă, 
Și tu din vârfu-i numai ai dreptul să mă cei! 


1 Goga, mort la Paris (n.ed.1865). Este vorba de tânărul Mihail Goga, 
care, după ce studiase științele naturale la Berlin, fusese trimis în 1845 
la Paris, unde a murit în aprilie 1846. Deci datarea poeziei e greşită. 

2 Rondurelă - rândunică. 

Când toamna vieţii vine, o frunte se-ntristează, 
Amorul rupe arcul şi zboară râzător; 
Ghirlanda aurită de vise încetează, 

Și inima ce-ngheaţă nu simte nici un dor. 


Așa acel ce trece pe-o vale-ncântătoare 
Și-adună toată floarea ce el a întâlnit, 

Mai caută să vază d-a mai rămas vro floare, 
Și dacă nu mai vede, se duce mulțumit. 


lar eu, a cărui viață fu numai poezie, 
Ghirlandă împletită de gratii şi d-amor, 
Voiam să gust suava-i și dulce ambrozie! 
Și-n aurora zilei eu nu voiam să mor! 


Așteaptă, dragă moarte, ca să mai ve o dată 
Acele văi frumoase în care am născut,2 

Să simţ, murind, pe sânu-mi o lacrimă-nfocată, 
Să-mbrățişez părinţii și fraţii ce-am avut! 


Dar vai! degartă rugă, căci viața-mi se va stinge 
Cu soarele de astăzi, pe-acest străin pământ, 

Și fruntea mea cu roze, ah! nimeni nu va-ncinge, 
Și nimeni nu va plânge petristul meu mormânt. 


1 Ambrozie - în mitologia greacă, hrană a zeilor despre care se spunea că 
dă tinerete veşnică şi nemurire. 
2 Am născut - formă calchiată după franceză pentru „m-am născut. 

MUMA TÂNĂRĂ 
I 


Lăutarii cântă hore grațioase! 
Tinerii feciori 
Cată după părul fetelor frumoase 
Să răpească flori. 
Ca dulci fragi de câmpuri, albele fetițe 
Dulce rumenesc, 
Apărând cu mâna mândrele cosite， 
Sărutări pe gură las de le răpesc. 


开 


一 Dar tu, femeie tânără, 
De ce stai gânditoare? 

În gene-ți văz o lacrimă 

Ca roua pe o floare. 

Vezi, pruncul tău ne fermecă 
Cu chipul său cel dulce; 

Ca fluturul sub auru-i, 

El sub cosiţă luce. 

Da tu-l priveşti și lacrima 
În gene-ți străluceşte... 

O, spune, mumă tânără, 
Ce cuget te răpeste? 

— Când ochii mei îl caută, 
Eu cerc durere-amară, 
Gândind că-n cursul anilor 
Va fi rob el în ţară! 


LA CONSTANTIN NEGRI! 


O, Negri! inamicii a tot ce dă mărire 
Și viață Româniii nu-ţi vor putea ierta 
Că ai luat o parte de lauri la Unire 
Prin insistinţa ta! 
A face-un singur popol, o singură domnie 
Din două, a restrânge atâţia postulani?, 
Crezi tu că o să facă vreodată bucurie 
Acestor sclavi tirani? 
Cuvântul datorie spre ţară e un nume! 
Și patria o umbră, mărirea, un eres! 
A face să rămâie disprețuită-n lume 
Şi-n umbră mai ales; 
A pune interesul persoanelor 'nainte 
De interesul țării; a nu simţi vrun dor 
Când jugul rău apasă aceste locuri sânte, 
Aceasta-i legea lor! 
Ei nu ştiu că rușinea, că viața degradată 
A ţării lor pe dânșii dodată îi lovesc, 
Că arborul când cade, si frunzele-i dodată 
Cu el se ofilesc. 
Întrebe pe un vierme ce naşte într-o floare 


De-i pasă dacă planta, plăpând locaş al său, 
E verde şi frumoasă, sau vestezeşte, moare 


Sub dintele lui rău? 

Negri, Constantin (1812-1876), om politic, militant pentru Unire. 
2 Postulan - postulani, persoană care cere un post. 

Întreabă-l dacă știe că floarea ce-el devoară 

O dată vestezită, surpată pe pământ, 

El însuși se abate şi trebuie să moară? 
Să între în mormânt? 

Nu face însă astfel vâslașul cel cu minte: 

El îngrijeste vasul a nu cădea pe stânci, 

Căci vasul spart, el însusi coboară în morminte, 
În undele adânci! 

Unirea are încă mulți inamici puternici, 

Căci noaptea şi cu ziua se-ngână depărtat, 

Și paserile nopţii, simțindu-se netrebnici, 
S-apită ne-ncetat! 

Nu! noaptea nu își lasă umbra ce ea apucă 

Decât când e respinsă de soarele ceresc, 

Ne trebuie lumină ca noaptea să se ducă! 
Cu cei ce o doresc! 


LA UN AMIC SĂRAC 


Bogaţii în mijlocul plăcerilor nebune 

'Tresar de multe ori, 
Crezând că umbra morții pe fruntea lor se pune, 
Şi că se schimbă-n lacrimi ale ursitei flori! 


Tu ştii că tot ce are o formă se zdrobește, 
Tu ştii, amicul meu, 

Că dupe om în viață nimic nu mai trăieşte 

Decât virtutea albă a sufletului său. 

De îți lipseste tie o casă strălucită 
Cu marmor răpitor, 

Şi dacă locuinţa de toți e părăsită, 

Tu ştii ce preț a pune pe vizitele lor: 


Tu ştii că interesul conduce astă lume, 
Și-aceşti trăitori morți 

Speculă simțământul, virtute, fală, nume, 

Și pe a ţării viaţă aruncă ai lor sorți. 


La poarta sărăciei, nu, câinii nu s-adună! 
Și tu, ce-ai deşirat 

Dupe a lumii frunte râzânda ei cunună, 

Ce trebuie să cugeţi-nainte ai aflat! 


Ferice cel ce poate, de orice lanţ-nainte, 
Să spargă jugul său, 
Acela singur poate să meargă în morminte 
De orice lanţuri liber, cum tu faci, dragul meu! 


LA UN AVUT 


Da, dintre toţi avutii din astă țară mică, 
Acela care știe mai bine-a risipi 
Comorile de aur cu arta cea antică, 

Ești tu, nu te-ndoi! 
Porfirul!, şi ivorul?, si aurul îngână 


| Porfir - ură. 
2 ata Mea, fildes. 

Locaşul tău ferice în gustul cel mai fin, 
În luxul cel mai splendid la care-a artii mână 
Dă sufletu-i divin. 
La masa ta de vaspeţi cu inime voioase 
Cristalul rivaliză cu porțelanul dalb, 
Si rozele, şi crinii, cu june grațioase 
Cu gâtul lor cel alb. 
În cupe râde vinul în spume-mbălsămite 
Şi face să recheme pe zeii cei uitaţi, 
Şi roabele antice să văd înlocuite 
De servi muiaţi în aur ca fiii de-mpărați! 
Dar poţi a-mi spune mie cum în apropiere 
D-a trece astă vale pe care ai albit, 
Tu mai înalți palaturi la viață și plăcere, 
Când viața s-a finit? 
Ştii dacă de la tine și până la morminte 
Mai este loc d-o noapte, sărmane pieritor? 
'Te-ascunzi fricos, de moarte, bătrân fără de minte, 
Când tu eşti muritor? 
În darn vei da tu aur arhanghelului morţii, 
El nu primeşte mită, şi-atuncea, vai! în plâns, 
Vei înţelege, oare, că împotriva sorții 
În darn averi ai strâns. 
Vei părăsi palatul, femeile frumoase, 
Și oaspii tăi, şi servii, şi toți te vor lăsa. 
Moștenitorii însă la mesele-ţi luxoase 
Bând, vai! te vor uita! 

LA UNIRE 


„Asadar nici Unirea a României soartă 

Nu poate să o schimbe aicea pe pământ? 

În cărţile ursitei ea este scrisă moartă, 

Ca celelalte neamuri ce astăzi nu mai sunt?“ 
Asa răsună tristă cântarea desperării 

A celor ce văd umbra plăpândii lor ființi 
Mai mare decât umbra nemărginit-a țării 

Și a viitorimii! bărbaţi cu mici credinți! 

Nu! nu! Unire dragă! tu nu faci ce zic ei! 

Un râu, ieşind din sânul sorgintii ce îl varsă, 
E mic, dar cât se scură, cât trece printre văi, 
Se umflă, se lăteste, și mare se revarsă. 

Asa şi tu vei creste, cu timpul, o, Unire! 
Pieri-vor şi tiranii şi robii demni de ei, 
Ursita îţi păstrează, în viitor, mărire, 

Și viaţă, şi putere să dai la fraţii mei. 
Atunci aceste patimi ce nu cunosc cuvânt, 
Ce nu cunosc nimica a fi mai sus de ele, 
Unire! se vor stinge ca niște mori de vânt, 
Ce-ncongiură de umbră lumina unei stele. 
Al lebedei pui este, când a venit la viață, 
Urât; nimic nu spune că va veni o zi 

În care o să fie o pasăre măreaţă. 

Așa, Unire sântă, tu eşti ursit-a fi. 

LA UN POET 


O, poete, muza ta 

A pierdut a sa junie, 

Și suava poezie 

Ce pe toţi îi îmbăta 

Cu torente d-armonie? 
Unde rozele-au zâmbit, 
Spinii le luară locul; 
Floarea morţii, siminocul 
Peste crini a răsărit. 
Gheaţa-nlocuiește focul! 
Nu ştim noi că-aice jos 

E o vale de suspine? 
Cată să o știm prin tine, 
O, poetul meu frumos, 
Cu cântări dulci si divine. 
Cerul roza-a născocit, 
Prin prefum să ne răpească 
Boarea să ne răcorească, 
Și poetul fericit 

Inima să-ntinerească. 
Iară tu, poetul meu, 

Poţi să vergi veninul tău 
În cântările senine, 

Dar atât cât să faci bine 
Și să nu îneci în rău 
Zilele cele puține. 
Pasările negrii seri 


Sunt destule să cobească 
Vijelii, să veștejească 
Florile de primăveri, 

Și tirani ca să lovească. 
Tu încinge lira ta 

Cu a zeilor cunună, 

Și cum varsă dulcea lună 
Pentru toţi lumina sa, 
Varsă inima ta jună. 


LA ZIUA ANIVERSALĂ 


Zi aniversală! Zi de bucurie, 
Ce-asteptam atâta într-a mea junie! 
Ce-mi aduci tu vare pe acest pământ? 
Dulce fericire sau al meu mormânt? 
Când veneai odată, zi de bucurie, 

Câte dulci dorințe n-aduceai tu mie! 
Câte mâni iubite mâna-mi nu strângea! 
Cupa unui frate cupa mea lovea. 

Ochii unei mume, plini de lăcrămioare, 
Mă cătau ca floarea pe un dulce soare! 
Astăzi eu sunt singur în străin pământ! 
Maica mea iubită doarme în mormânt; 
Oaspeţii în giuru-mi nu se mai adună; 
Cupele, la masă-mi, vai! nu mai răsună! 
Casa părintească cade la pământ; 
Iarba verde creste pe coperemânt; 
Paserea de noapte geme fără seamă; 

Cânele în lanțuri când şi când mă cheamă. 
Când se va întoarce tânăru-i stăpân, 

Nu-l va mai cunoaste, căci va fi bătrân; 
Inimii îi place să se amăgească... 

Tot sperând că viaţa poate să-i zâmbească. 
Dar p-această faţă roze de mai sunt, 

Ele-s flori d-acele triste de mormânt. 


LA DREPTUL CELUI MAI TARE 


Drept, născut cu existinta, 
Mulţi de mult mort te-au crezut. 
Alţii fi-au negat fiinţa, 
Alţii să te surpe-au vrut. 
Însă tu ca înainte 

Stai tot tânăr pe pământ, 
Și desfizi bătrâna minte 

Și puternicul cuvânt! 

Regii ca să te Sustie， 

Cu dreptate te-au mascat, 
Și mai mult ți-au dat tărie, 
Și mai mult te-au ridicat! 
O, justiţie din lume! 
Adevăr de toţi gonit, 
Invocând al vostru nume, 
Cel mai tare v-au lovit! 


CÂNTEC DE LIBERTATE 


(improvizat în ziua de 11 iunie 1848) 


Nobili fii ai României, 

Până când să suspinați? 
lată ziua libertății. 

Către arme alergaţi! 


Fruntea voastră cu rugine 
Îndestul s-a umilit, 
De acuma libertate! 
Ziua gloriii-a sosit. 


Arme! arme! înainte! 
Pentru ţară a muri. 
P-ale bravilor morminte 
Dalbe flori vor răsări. 


Fraţii noştri cei de arme, 
Fii ai bravilor romani, 
N-or vărsa de frate sânge 
Ca să scape pe tirani. 


Doamne, Doamne, îndreptează 
Bratul cel răzbunător 
Si inimile-nflăcărează 
Intr-al patriii amor. 

O NOAPTE PE MALUL DUNĂRII 


Amicului meu Cezar Bolliac 


Era p-atunci când somnul suspinele alină, 

lar frunza şoptitoare în vânturi wemura; 
Mergeam s-ascult Danubiul ce dormitor! suspină, 
Să văz în ceață luna și trista mandolină 

Subt maluri depărtate s-auz cum modula?. 


Căci fragedul meu suflet se consuma-n durere 
Și ochii mei în lacrămi eterne se-nchidea, 
Căci încetase cursul d-iluzii efimere, 

Și nu puteam să aflu în lume mângâiere: 
Necunoscut eu încă, vai! toți mă ocolea! 


Gemea subt maluri râul, şi-n noaptea cea adâncă 
Se auzea un câine neîncetat lătrând; 
Un vultur cu durere fipa p-un colț de stâncă, 
Si cobitoarea buhă, ce n-adormise încă, 
n iarba unor ziduri, ofta din când în când. 


Atunci o bărculiță păru în depărtare: 
Ca lebăda tăcută prin valuri înota; 
Un viers sonor şi dulce, dar plin de întristare; 


1 Dormitor - adormitor. 
2 Modula (a) - a trece melodios de la un ton la altul. 


Lăsa să se auză în noapte o cântare 
Ce cu aceste vorbe tristatel se lega: 


„O, țară, unde legea pe fiii tăi împarte 
În liberi și robitil 

De malurile tale mergem acum departe 
Și suntem fericiți. 


O pasere ce plânge p-o verde rămurică 
În zile de dureri, 

Așa suspină toate, ca trista păsărică 
Și află mângăieri. 


Aşa suspină omul, așa suspină toate, 
Și lacrime vărsa; 

Dar robul, numai robul, oh! numai el nu poate 
De faţă a suspina! 


A robului plânsoare o piatră chiar toceşte 
Curgând neîncetat, 

Dar inimile voastre nu, nu le umilește 
În cursul-i delungat 


O, patrie creştină, o, tară de robie! 
Acuma te lăsăm! 


1 Tristate - întristate. 

Din lanţurile tale mergem cu bucurie 
La turci să ne scăpăm.“] 


LA NICOLAE BĂLCESCU 


A lui voce pierdută, d-atunci tot e tăcere 

Și nimeni nu mai spune a patriii durere 

In cânturi înfocate d-amor, de energie, 

Cum într-o noapte-adâncă suspină-o vijelie. 

El pare; însă lantul tiranului nu poate 

Să plece al lui suflet și lira-i s-o exploate. 

A sa liră-ncetează de a mai răsuna, 

Dar aerul suspinii de foc încă-i păstra. 

„O, copii ai României striga el dezesperat, 

La robie si la moarte Dumnezeu v-a blestemat. 
Auziţi gemetul tării, sub lovirile amare, 

Și la vocea-i de durere voi zâmbiţi cu nepăsare!“ 
Al tău cânt de durere şi mare energie 

Nu-l câștigă cu ur amara tiranie, 

Acordurile tele nu fură pentru sclavi, 

Nici pentru ca să-ncânte tiranii cei mârșavi. 


Ca urmare a prevederilor Regulamentului organic, exploatarea țărănimii 
s-a înăsprit considerabil în cele două principate, povara cea mai grea 
constând în numărul mare al zilelor de clacă pe moşiile boierești. 
Țăranii au numit noua lor stare „robia clăcii“. De aici, probabil, şi 
termenul rob ce apare în poezia lui Bolintineanu. Fuga țăranilor peste 
hotare a luat în acea vreme proporții. Fenomenul e consemnat şi de 
Bălcescu în Reforma socială la români: „Cei din apropierea mărginilor 
îşi lasă țara și fug peste graniță... Aceste emigrații cresc în fiecare an, 
iar mai cu seamă se fac în vreme de iarnă, când Dunărea înghețată 
înlesnește trecerea”. 


ww 


FLORILE BOSFORULUI 


FATA DE LA CANDILI! 


Cunosti tu pe alba fată, 
Pentru care Biulbiuli? 
Toate nopţile se-mbată 
De cântări în Candili? 


Cu păr negru, fața albă 
Ca un crin dupe Burgază, 
Și surâde lumii, dalbă 
Ca lumina pe Bogaz! 


Sub arzânda ei cătare 
Mugurii îmbobocesc, 


Cara - un sat cu o pozitie desfătătoare pe malul Bosforului (n. ed. 
Biulbiuli - privighetoare. 

Burgaz - oraş în Bulgaria. 

Bogaz - Bostor. 

Și pe câmpuri, și pe mare 
Stelele se amuțesc. 


Astfel viața mea-ntristată, 
Caidjit, s-a amețit, 

Oh! de când frumoasa fată 
Cu dulceaţă mi-a zâmbit. 


Și-a mea inimă se duce 
Unde cântă Biulbiuli, 
Pentru draga mea cea dulce 
În grădini la Candili. 


FATME 


Ca o copilă blondă, frumoasa dimineață 

În undele-azurate se scladă cu dulceaţă. 
Într-un sarai ce-și pierde piciorul în Bosfor, 
Fatma abia născuse un prunc desfătător; 

Pe patu-i de mătase din somnu-i să trezește; 
Știind că este mumă, ea fericit zâmbeşte 

Și zice să-i arate copilul ei iubit 

Ce-n leagăn, sub văl mândru, e încă adormit. 
În vise ea își face copilului său dulce 

Un leagăn splendid d-aur c-un diamant ce luce 
Ca soarele; veșminte curate ca un crin, 


1 Caidji - caiegiu, barcagiu pe un caiac. 

Și grațios cusute cu pietre de rubin; 

O sută halaicel, tot fete de mușiri?, 

Să-l legene prin cânturi de tinere iubiri, 

Și ea, sărmana mumă! să șază lângă el, 

Să vază şi să soarbă surâsu-i tinerel; 

Să nu-i dea timp a plânge, nici să se înspăimânte, 
Să cate o femeie ce ştie să descânte | 

Dăochiul, ca să șează în casă lângă el, 

Și când s-o face pruncul ceva mai măricel, 

Să-i facă-o cărucioară cu roate aurite; 

Să-l tragă porumbiţe cu pene poleite; 

Pe care să le mâie o fată de vizir 

Cu buzele de roze, cu coamele de fir. 

O palidă hanâmăf încet îl dezvălește, 

Sultana cu ardoare pe pruncul ei priveşte 

Și braţele-i întinde ferice, surâzând... 

Dar vai! copilul doarme, de somnul de mormânt! 
Când muma adormise, o palidă nătrână 

Se strecură în casă, țiind un ștreang în mână, 
Ea sugrumă copilul, și, asfel, sugrumat 

Cu ștreangul de mătase, îl lasă înnodat. 

— E mort! strigă sultana. Durerea sa de mumă 
Frumoasa-i jună viață dodată o consumă. 

— Sultană! ai putere de-nfrână al tău dor! 

A curţii voastră lege făcu acest omor: 

Copii din vița voastră din parte bărbătească 


Halaică - slujitoare. 
„Muşir - p 
Vizir - ministru turc. 
Hanâmă - femeie din aristocrația turcă. 

Având drept la domnie, n-au dreptul să trăiască. 
Așa vorbește manca; iar muma, suspinând 

Pe pruncul mort răsfață, dulci lacrime vărsând. 
Răsfățurile sale sunt dulci si grațioase. 

Acei ce le aude, vărs lacrimi călduroase. 

Ea cheamă pe sultanul; el vine, şi Fatmă 

Salută p-al său frate și îi vorbeşte-așa: 

— O, doamne strălucite și fratele meu mare, 
Vezi fiul meu în leagăn? e mort prin sugrumare. 
O mână protegeată de datine, gazi? ! 

A stins această floare născută de o zi. 

Această crudă moarte ucide-a mea viață. 

Eu mor! pe anii-mi tineri se-ntinde trista ceață 
Și nici un soare dulce n-o poate risipi! 

Vream să te văz, o, doamne, nainte d-a muri. 

Nu ca să-ți fac mustrare că ai lăsat să fie 

O lege-atât de crudă sun blânda ta domnie; 

Dar ca să vărs în sanu-ti amarele-mi dureri 
Ce-mi stinseră o viață frumoasă de plăceri, 

Și să te rog cu lacrimi, murind în mare trudă, 
Ca moartea mea să schimbe o lege-asa de crudă!... 
— Îi jur! strigă sultanul, nimic eu n-am ştiut! 。 
Această crudă lege de astăzi a căzut, 

Ca, cel puţin în urmă-ţi, o, soră, al tău nume, 
Prin moartea ta amară să viețuie în lume! 

El zice: dar sultana, luându-i mâna blând 

Și sărutându-o dulce, adoarme suspinând. 


Mancă - doică. 
Gazi - viteaz. 

Sultanul ține vorba, şi datina trufagă 
Se stinse prin martirul Fatmeii drăgălaşe.! 


BLESTEMUL DERVIȘULUI? 


În toată viaţa voastră, p-a voastră tristă casă, 

Să cânte baibuh!? 
O rudă să vă moară, cu orice an ce pasă, 
Și voi să trăiţi încă, domniți d-al morții duh! 
Durerile trecute să le-aduceţi aminte! 
Uitarea dorul vostru să uite-a împăca! 
Flămânzi, să roadeți iarba ce naște pe morminte! 
Să vă vedeţi voi vița prin alţii rădicată! 

Căzuţi la băuturi! 
Să vă mușaţi şi braţul și mâna deşirată! i 
Din lacrimile voastre să vă-adăpați, ghiauri“! 
Să vă târâţi pe strade cu brațele rănite 

Pe hârburi, nencetat! 
Ca să simtiti ce chinuri, ce suferinti cumplite 
Această semenţie în lume a-ncercat! 


Această istorie este foarte cunoscută la Constantinopol. Se zice că una 
din surorile sultanului Abdul Medjed, măritată după un paşă, născuse 
un prunc și găsise pruncul sugrumat în leagăn, că această pierdere fu 
cauza morții tinerei mume și că înainte de a muri chemă pe sultan și îl 
rugă a desființa barbara datină de a se ucide copiii de parte bărbătească 
ce nasc în familia imperială; că sultanul promise a o face şi îşi pinu 
orz Ta (n. ed. 1865). 

ervis - călugăr musulman. 
Baibuh - bufnită. 
Ghiaur - creștin. 

DUDUN =| 


Să auziti în noapte pe boarelel sălbateci 

O ṣoaptă ca de lanțuri ce robii-n lume port! 

Pe ce veți pune fruntea în visele fantastici 

Să vi se pară vouă că-i capul unui mort! 

În casa unde puneţi piciorul vreodată 
S-aflaţi vrun adăpost, 

Să intre cruda moarte de boale conjurată, 

Să nu mai fie pace, să nu mai afle rost! 

Pe orice-ți pune mâna țărână să se facă! 

Să vestejească floarea de care aţi atins! 

Se se usuce vinul ce grijele vă-mpacă, 

Sau să se schimbe-ndată în plâns de foc nestins! 


FATA POPIL 


De-aș fi pașă sau vizir, 

N-as avea'sileaf? de fir, 

Nici seraiul3 de granit 

Cu pridvorul aurit; 

Nici bogate caicelef, 

Nici eunuci? privighetorif, 
Nici harem cu cadinele, 

Nici grădini cu scumpe flori; 


Boare - vânt. ; 

Sileaf - brâu lat în care se purtau înfipte diferite arme. 

Serai, sarai - palatul sultanului sau al marilor demnitari turci. 
Caicel - diminutiv de la caic, luntre. $ 

Eunuc - paznic la curtea sultanului. 

Privighetor - supraveghetor. 

Dar mă jur pe prooroc, 
Să mor fără de noroc! 

Aș veni la voi, aici, 

Cu o ceată de voinici, 
Și-aș fura, făr' de păcat, 
Fata popii din Galaţi, 

Cu păr negru şi bogat, 
Cu ochi dulci și lăcrimați! 


ic i ie 
v i m 

MACEDONELE 


ROMÂNCELE DIN CAVAIA! 


Tropotă, bubuie, plaiul Candavii, A 
Lângă Cavaia, 

Caii se spumegă, pui ai Moravii 
Răpind bătaia, 

lată-i alunecă! umbra pământului 
Nu îi sosește: 

Coama lor flutură p-aripa vântului, 
Nara lor crește. 

Nu vezi mișcările ce fac picioarele 
luţi si uşoare, 

Şi cum miroasele le poartă boarele 
Pe aripioare! 

Ei port femeile, dalbe ca ziorile 
Cele de vară. 

Brâul cu armele luce ca florile 


1  Cavaia - localitate în Albania. 
Candavia - munţi în Albania. 

De primăvară. 

Nu sunt avlonele!, nici tiranesele? 
Cele plăpânde, 

Nici elbasanele?, nici belardeselef, 
Fragede, blânde; 

Nu sunt nici gueguele5 aspre, sălbatice, 
Nu sunt albane; f 

Sunt flori de măgură, flori păduratice, 
Mândre romane; - 

Fugi, trecătorule! pleacă-ti cătările 
A nule strânge 

Flacăra ochilor! căci înfruntările 
Se spăl cu sânge! 

Boarea le scutură aurul pletelor 
Ce râurează 

Drag sub fachioalele€, farmecul fetelor 
Ce le visează! 

Iată-le armele gi frumusețele 
Le împovară! 

Crinii și rozele mângâie feţele. 
Ochii ard în pară. 

Trec şi în urmă-le umbra ce scânteie 
Se mai umbrește! 

Tropotul cailor scade, se mântuie, 
Se risipește”. 


Avlonă - femeie din Avlona, Albania. 

Tiranesă - femeie din Tirana. 

Eibasană - feneie din Elbasan, Albania. 

Belardesă - femeie din Belarda, Albania. 

Gueguă - femeie dintr-o seminție albaneză 9n. e. 1865). 

Fachiol - basma. : 

Româncele macedone din partea Albaniii încalecă ca bărbatii, fac 
cavalcade lungi, singure, bărbaţi, în costumul lor pitoresc și 
armate. Autorul acestor versuri a văzut o cavalcadă de femei române 
trecând ca-săgeata pe lângă dânsul (n. ed. 1865). 

SAN-MARINA! - 


San-Marina astăzi are 
Särbătoare de păstori, 

O serbare 

De plecare 
La Vardar ce cură-n mare 
Alergând pe pat de flori. 


Se întinde masă dalbă 
Pe un plai lângă Cătun, 
Cu smântână 

De la stână 
Și cu fagi de miere albă 


Şi cu vin de la Zeitun2. 


Dintr-o mână-n altă mână 
Cupa pregiurată-n flori 
Trece plină; 
Beau, închină 
Pentru țara lor română, 
Pentru turme și păstori. 


Cei bătrâni cu albe plete 
Cei dintâi la masă-nchin; 


1 San- ARET Santa Marina, oras în Macedonia. 
2 Zeitun - nume turcesc al oraşului Lamia in Grecia, vestit pentru , ä 
vinurile sale. 

Hora pasă 
Lângă masă, 
De flăcăi şi june fete 
Cu păr negru, cu alb sân. 


Fluierile şi cavale 
Sună vesele cântări. 
Lângă mese, 
Cete dese 
De copii se joc pe vale 
Ca-ntr-un vis de desfătări. 


Popii binecuvântează, 
Și atunci toți s-au mişcat 
De plecare 
Către mare, 
Turmele înaintează, 
Toţi cu totul le-au urmat 


Caii poartă în spinare 
Corturi, paturi, așternut, 
Toată casa, 
Toată masa 
Și vestminte de-mbrăcare, 
Tot ce au, tot ce-au avut. 


Mumele, în glugi pe spate, 

Poartă prunci cu păr bălai 
Sau mioare 
Lâncezioare. 

Clopotele, legănate, 

Sună depărtat pe plai. 


1 


Turma beagă, cânii latră, 
Caii nichează uşor; 

Mai departe, 

La o parte, 
Sub o măgură de piatră, 
Cântă-n fluier un păstor. 


Și pe cale mic și mare 
Stă, mai cată către sat 
Cu plăcere 
Si durere, 
Îi trimite fiecare 
Câte-un dulce sărutat. 


Seara vine, Si păstorii 
La pârâu toţi se opresc, 
Și fac focuri, 
Şi fac jocuri 
Pan' ce visele-aurorii 
Peste geana lor plutesc. 


Astfel trece scurta viaţă 
De străini neatârnați, 
Ca cocorii 
Și ca norii, 


Când pe câmpuri de verdeață, 


Când pe munţii cei înalți. 


Oamenii au arme dalbe 


Și femeile dulci nuri!, 


Nur - farmec. 

Cu gurite 

De lilitel， 
Coame d-aur, fețe albe, 
Ochii lai ca niște muri”. 


Dar durerea, vai! nu lasă 
Nicăiri pe muritor. 
Ce dor mare! 
Ce-ntristare 
Inima lor le apasă 
Când oitele le mor!‘ 


EDESSA 


Eu vă salut, o, noapte și voi, o, stele albe, 
Ce disputați domnia acelui loc mereu! 


Lilită - floare. 
Lai - negri. 

uri - mure, 

volumul Călătorii la românii din Macedonia şi Muntele Athos sau 
Santa-Agora, Bolintineanu descrie astfel acelaşi moment din viata 
păstorilor români din Pind;,,Păstorii români din Pindul Macedoniei, la 
sântul Dumitru, se adună să serbeze o sărbătoare la Avdela, Perivoli Si 
San-Marina, orașe mari române. După ceremonie, se aleg acei bărbaţi 
cari trebuie să rămâie spre paza caselor ce ei le părăsesc. Se aleg 
oamenii cei mai voinici wi vârtoşi pentru aceasta, preoții citesc 
binecuvântarea și se dă ordin de plecare. Toată multimea se mișcă, 

leacă în cete. Soții se opresc de mai multe ori, se uită spre locașele ce 

e părăsesc și strigă în semn de salutare. 
Cai, catâri, asini, oi, băieţei, fetițe, bătrâni, femei și fete merg înainte. 
Muma poartă pruncul în glugă pe spate. Catârii poartă bagajele, 
coliviile cu găini, corturile etc. Păstorii din San-Marina merg spre 
Castoria Si trec râul Vardar”. 
Edessa - vechea capitală a Macedoniei. 


A voastră luptă-i demnă s-o vază Dumnezeu! 
Vai! omul trece iute cu faptele lui dalbe 

Ce pierd pe calea vieții nestătătorul pas! 

Tu singură, natură, tot jună ai rămas! 

Ce s-au făcut acele troiene de popoare? 
Acele generaţii ce-n lume au trecut? 

Și sclavii şi-mpărații? Trăiră un minut, 
Născând spre a se face țărână trecătoare! 
Ce s-a făcut acele divine frumuseți 
Ce-mpodobeau cu roze paharele-n ospeți? 
Acei luţi cu sun“ dulce ca mierea Adoniii 
Ce rechemau nectarul şi zeii drăgălași! 
Epiriana? floare ai cării sâni gingași 
Produs-a pe eroul Europii și Asiii ? 

Junia, frumusețea pe anii-i se certau 

Și visele din secoli ideea ei ne dau. 

Vai! tot s-a stins! putere, şi viață, și mărire 
Urmat-au în uitare pe generațiuni! 

Tot ce lăsară-n lume aceste națiuni 

Sunt negrele morminte ce n-au nici amintire. 
A numelui lor şoaptă, dintr-un trecut de dor, 
Ca zgomotul ce moare, ajunge-n viitor. 


Chiar dacă amintirea ne-ar fi păstrat mărirea 

În secoli ce-au să vie, morți, ce-aţi fi ştiut voi? 

Şi cugetele voastre trăiesc ori printre noi? 
negrele locașuri aveți voi mulțumirea? 


Lut - lăută, instrument muzical cu coarde. 
Sun - son, sune 


cel M 
pre cel Mare. 

erp - din Epir; epiriana floare - Olimpiada, mama lui Alexandru 


176 


Vai! moartea despărțit-a prin ziduri pân’ la nori 
Pe morți de vii, în lume, sărmani, slabi muritori! 
Tot cade în uitare! popoare-mpovărate, 

Popoare fără țintă Si fără obiect 

Să rătăcesc în noapte: durerea le deștept. 

Dar grecul, rob el însuși, aspiră libertate 

Și cată să supuie pe popolul român! 

El singur va să fie şi liber, si stăpân! 


În aste locuri viaţa atâta de frumoasă, 

Dar și atât de tristă, e toată în mormânt 
Mai mult decât în oameni, p-acest căzut pământ! 
Omoară crud p-un popol sclavia rușinoasă! 
Un popol sub robie să-nclină abătut, 
Atunci când energie, virtute a pierdut. 

Colo din vârful stâncii cascada gemătoare 
Se varsă-n valuri albe şi geme printre nopți, 
În lac d-azur ea fuge, vărsând duioase sopfti 
Îndată ce s-aruncă din coasta- -ngrozitoare. 
Colo revarsă luna torinte dulci de foc, 

Și stelele ca vise bălaie vin, să joc; 

Zâmbesc cu fericire acestor triste locuri, 

Ca cugete plăcute ce plană un minut 

În suflete zdrobite d-un chin neabătut. 
Lumina lor pe unde să varsă-n dalbe focuri. 
Mai colo în pădure, sacalul de mormânt 
Amestecă urlatul cu murmure de vânt. 

Pe orizonte ochiul zărește cum se-ntinde 

O mare azurie sub focul cel ceresc; 

Plăceri neexprimate ne-mbată, ne robesc; 
Căci marea totdauna vederea drag aprinde. 
Cu cât suntem aproape d-al vieţii creator, 
P-atâta fericirea alină-al nostru dor! 

Să cercetăm ţărâna scăpată insultării 

De timpuri care samăn și secer totul jos, 

Tot, pân’ la suvenirea d-un nume mincinos 

Ce moare dopotrivă în nopțile uitării! 

Să turburăm mărirea mormintelor în dor 

Si să vedem în urmă-i ce lasă-un muritor! 

Edessa nu ne lasă decât țărâna oarbă, 

Ce omul şi cu timpul în fine au stricat: 

Umana lăcomie chiar moarte-a despoiat 

În restele lăsate mormintelor să soarbă. 

Așa se vor abate ce noi am ridicat, 

Aşa lua-va vântul cenuşa ce-am lăsat! 

Asa pieri-va încă a gloriii lucire; 

'Țărâna răsipită de crivățul gemând 

Nu va putea să ştie de am lăsat, trecând, 

Pe viitorul lumii a noastră amintire. 

În darn locuitorii acestui loc frumos 

Cred să auză noaptea, în vântul dureros, 

Pe piața unde fuse Edessa altădată, 

Sunări de muzici, zgomot de cupe ce închin, 

Si nichezări profunde, ce strigătele-ngân, 
Strigări de oameni, zgomot ce face o armată. 

În darn ei cred să vază, în nopți, cum se formează 
Grădini, palate, teatruri, lumini că variază! 
Nu! moartea nu întoarce aceea ce răpește! 
Trufia ce încinge pe popolii cei mari, 

Pe regi, cată să cuză sub timpii cei amari. 
Căci Dumnezeu răbzună pe cel ce s-asupreşte. 
Cascada varsă-n noapte desfătătoare şopți 

Și luna d-aur trece pe sânul negrii nopți! 


- 


Vechea capitală a regatului lui Filip. Nu se mai vede aici decât urme 
de ruine. Locurile au o frumusețe rară. În timpul lui Carasus pe nume 
Egé. Sub următorii acestuia se numi Edessa Si astăzi are numele de 
Vodena, sau Apoasa, vorbă slavonă. (n.ed. 1865). 

SATIRE 


CĂTRE BOIERII ROMÂNI ANTINAȚIONALI 


Voi, ce vindeti cu ruşine patria nefericită 

Și din lacrima frăţească cu trufie vă-mbătaţi, 

Voi, a căror corp e putred gi suflarea otrăvită 
Ascultare mie-mi daţi! 


Când o armie pornește, pasările însetate 

O urmează de aproape, cu un țipet blestemat, 

Și din sângele ce varsă bravul care se abate, 
Ele vesele se-mbat: 


Astfel, când porni oştire spre cetatea românească, 

Ca acele crude pasări după dânsa ați părut, 

Și pe sângele cel nobil, și pe lacrima frățească, 
Sărbători voi ați făcut. 


1 București. 


180 


Astfel patrie și lege, și familie, şi nume, 

La streini, ce vă mepriză , cu ruşine aţi vândut; 

Căci voi numai prin vânzare mai puteţi trăi în lume, 
Unde crima v-a născut. 


Plângi, o, nobilă țărână a boierilor d-altădată, 
Care pentru a lor țară cu onoare au pierit! 
Nici o inimă arzândă, nici o lacrimă-nfocată 
Fiii voştri nu mai are pentru ceea ce-ati iubit. 


Gloria le e streină celor care vă urmară, 
Patria le e scăpare: a o vinde şi-a trăi; 
Vitejia, nici onoarea niciodată nu aflară 
'N-a lor inimă-nghețată loc de-a se adăposti. 


Umbre strămoșești, sublime, moarte pentru libertate, 

Din tăcutele morminte fruntea voastră renăltaţi, 

Și pe-acei al căror suflet pentru țară nu mai bate 
Anatemul revărsați. 


Dacă pestii a voastră țară n-aveţi însă o simţire, 
Pentru propriul vostru bine eu vă zica vă- -ndrepta; 
Un oragi? de sânge plană peste-a voastră amortire， 
Aburul nutrește focul, n- aşteptaţi a se vărsa! 


Îndreptați-vă, căci timpul nu mai sufere robie; 
Ora celor ce suspină, iată, sună, a venit. 


1  Mepriza (a) - a dispretui. 
2 Oragiu - furtună. P 

Înălțați al vostru suflet ofilit de mârșăvie 
Și măriți-vă cu timpul, căci românii s-au mărit. 


În fortăreața de la Fetișlan 
1848, octombrie 12 


` LA O DAMĂ ROMÂNĂ 


Tu vrei să-ți spun acuma de ce nu te iubesc? 
Ei bine! mă ascultă şi află ce gândesc: 

Eşti jună și frumoasă ca roza de câmpie 

Și ochiul tău durerea o schimbă-n bucurie. 
lar fruntea ta se pleacă sub gându-ţi amoros 
Ca crinul primăverei în vântul călduros 

Pe buza-ţi rumeoară, trecând a ta suflare, 
Într-un prefum de roze isi ia a sa schimbare; 
Dar când tot spui cât neamul îţi e strălucitor, 
Amoru-ntoarce capul şi fuge râzător. 


Să te iubesc, pe tine? dar inima ta-i veche 
Și generozitatea nu-ncântă-a ta ureche. 
Văz sufletul tău, dragă, sub vălu-i grațios, 
S-ascunde ca un vierme prin crinul cel frumos. 
Si stelele în spațiu s-ar sparge voluptoase, 
La ale gurei mele soptiri armonioase. 
Das, vai! a ta gândire pe când eu îți vorbesc, 
S-avântă după titluri ce visele-ți răpesc, 
Ș-amorul meu, o, dragă, tu vezi, s-avântă, zboară 
Râzând de bătrânețea ce inima-ţi congioară. 


182 


CALUL ȘI MISTREȚUL 


Un mistreț odată turburase râul 
Unde calul, mândru, căci nu știa frâul, 
Merse de bău; 
Cearta se născu. 
Calu-n ajutoru-i pe om îl chema; 
Ca amic îl lasă a-l încăleca. 
Apoi se întoarce către inamic, 
Cavalerul trage sabia: Guic!... 
Bietul mistreţ moare 
Culcat sub picioare. 
Apoi către cal 
Zise triumfal: 
— Mie-mi pare bine că eu te-am scăpat; 
Cu prileju-acesta eu te-am înfrânat: 
Aflai ce serviţii poți să faci tu mie. 
Zice și conduce calul în robie. 
— Q, ce fără minte astăzi m-am purtat! 
Strigă-atuncea calul foarte întristat. 
De mistrețu-acela căutând răzbuna, 
lată-mă-n robie pentru totdeauna! 


